Postitaja: Unknown kell 05:00 12 kommentaari:\nHALLOOO, saa nüüd aru siis...\nNo tere tere kõigile :)\nAndsin kogu see Dr Šhoisi info Pelgulinna oma arstile ja nad vaatasid koos peaarstiga selle üle ja andsid mulle tagasiside.\nSee probleem, et mul limaskestas mingi veresoonte mure on ja mis iganes seal veel kirjas oli ei ole üldse katsete jaoks probleem. MIKS ?\nSellepärast, et kui me praegu parandaks limaskesta ala duphastoniga või serophene tablettidega, siis augustis, kui hakkan sööma pille, siis nullin ma nagunii limaskesta ära ja tekitame kõik kunstlikult. Seega palus mitte muretseda ja ütles, et isegi nendel patsientidel kellel ei ole üldse limaskesta, siis see ongi selle katse POINT, et me tekitame kunstlikult kogu keskkonna soodsaks raseduse tekkeks :)\nMis ma siis öelda oskan, pean neid uskuma ja jään lootma augusti katsele :)\nAeg on nii ruttu läinud varsti ongi august käes :)\nPostitaja: Unknown kell 06:48 3 kommentaari:\nPostitaja: Unknown kell 11:01 Kommentaare ei ole:\nMõtlesin, et polegi vist väga endast kunangi kirjutanud, et räägiks natukene ka endast :) Olen selline aktiivne noor naine 24 aastane kellele meeldib väga tegeleda kõigega. Rutiin on see, mis mind lihtsalt tapab, koguaeg mõtlen endale ellu uusi asju, kuidas vähekenegi oma elu põnevamaks muuta. Lapsesaamise mõtted on mul peas olnud, ausalt selline tunne, et kogu elu :D Siis kui ise sündisin juba ja väiksem olin 3-4 aastane mängisin koguaeg beebinukkudega ja käisin oma käruga ringi. Kui olin suurem 8-9 aastane, siis kärutasin vanaema juures koguaeg teisi lapsi :) 13 aastaselt teadsin ma juba, et tahan last- mu ema pidi saama kreepsu, kui 13 a LAPS tuleb ütleb, et ma tahan ka emaks saada. Ema ikka koguaeg ütles, et ole kannatlik, ennem peab kooli lõpetama , kui lapsi hakkad tegema, et sa ju tahad lapsele ka head tulevikku pakkuda. Muidugi sain ma temast aru, kuigi olin üsna segane pubekas kuid siiski ma ei otsustanud pereelu koheselt elama hakata. 14 aastaselt tekkis mul esimene tõsine suhe, mis kestab siiani, oleme koos olnud juba ca 10 aastat, mis täitub varsti varsti. Öeldakse, et noorena alanud suhted ei püsi kunangi koos, aga ma väidan vastupidist, kui mul on tõsiselt tore noormees 28 aastane, kes mind toetab nii heas kui halvas, siis võib elu koos kesta kuni surmani.\nKuigi ma usun, et olen ehk alustanud üsna noorelt suhteelu ja pole võib-olla täielikult saanud kõiki ulakusi nautida, olen ma sellegi poolest väga õnnelik noor naine ! Just sellepärast, et mul on selline mees, kes minu kõrval on minuga ka nii rasketel hetkedel, kui mulle teavitatakse, et ma ei saa enam ise kunangi lapsi. Ta ütles kohe, see ei ole takistuseks, isegi kui ei õnnestu mitte kunangi katsetega, siis lähme koos maailmaränduriteks ja teeme hoopis midagi muud. See oli nii armas :)\nMäletan, kui lõpetasin kooli, siis koheselt oli mul ikka see sama mõte, et nüüd olen ma valmis emaks saama. Mu ema polnud endiselt sellega nõus, mis siis , et olin 21 aastane juba siis. Siiski ta soovitas tööle minna ja ennast üles töötada. Ma võtsin teda alati kuulda, sest tõesti ma tahan oma lapsele pakkuda kõike, et ta oleks õnnelik , et ma saaks teda kasvatada veel paremini, kui mind on kasvatatud.\nVõiksin öelda, et olen üsna vabakasvatusega olnud, olen teinud igasugu lollusi, olen ka see laps kelle ema/isa on pidanud käima politseis järgi, olen popitanud koolist, olen isegi istuma jäänud, aga siiski olen ma suutnud end üles töötada ja läheb hetkel päris edukalt. Hakkasin tööl käima kooli kõrvalt , kui olin 14 aastane, sest oma taskuraha tahtsin ma jubedalt teenida, mitte koguaeg ema ja isa käest nõuda. Seega on mul tööžtaasi mõnega võrreldes päris palju juba 10 aastat. Paljud minu vanused neiud alles avastavad töömaailma.\nTegelen hetkel müügiga, olen Eesti Energia müügihaldur lepingute peal ja samuti ka igasugustes muudes küsimustes abiks klientidele alates võrguehitusest, liitumistest kuni arvete ja võlgadeni välja. Lisaks tegelen ka koduselt iluteenustega, pakun klientidele kauneid silmi.\nNüüd võtsin endale uueks ideeks kooli veel minna ja kõrgharidus omandada, saadan dokumendid kooli uuel nädalal ja vaatab, kuidas seal läheb. Tahaks kaugõppes omandada personalijuhi ametit ja värbamisspetsialisti ametit.\nOstsime ka hiljuti kodu mehega ja see saab valmis oktoobris :) Maja ehitatakse alles ja siis on lõpuks oma kodu ka olemas ja pisikesele täiesti oma tuba, mida kujundada kui kunangi peaksin ootele jääma :)\nKõik on justkui perfektne, aga miskit on puudu :)\nPostitaja: Unknown kell 04:22 6 kommentaari:\nTsau kõigile :)\nPole Teile nii ammu midagi kirjutanud, mõtlesin , et kribaks vahepeal natukene midagi :)\nOeh, teate üks suvekuu on kohe juba läbi ja pole õiget suve veel olnudki, üsna jahe on ikka väljas :( .. aga mina ootan ,et see suvi läbi saaks, tahan nii augustit juba, et uuele katsele minna :)\nVõtsin ette käigu Dr. Šhoisi juurde http://www.ultraheli.ee/dr.-marek-sois , selline tore meesterahvas siis, kes on oma ala spetsialist ja tõeliselt hea arst. Võtsin käigu ette seetõttu, et mind ikka kripeldab, see mõte, et miks kaks korda midagi justkui tahtis kinnituda, aga ikkagi ei kinnitunud minu emakasse. Nii kartsin minna, sest ma pole varem meesarstil käinud, aga absoluutselt ei olnud ebamugavustunnet, sest ta on ju arst ja tõesti hea arst. Kohe küsisin kas tema ei tegele viljatuse teemadega, sest võtaksin kohe uue katse tema juures ette, aga kahjuks mitte.\nLäksin tegema sinna emaka limaskesta tsütoloogilist hinnagut, ehk siis võeti mult koeproov mida siis hinnatakse. Väliselt ultraheliga andis ta mulle infot, et mu emakas on super, suuruselt kujult samuti verevarustus on väga hea nagu ta mainis, munasarjad suurepärased isegi ovulatsioon oli toimunud äsja :) Kinnitas, et olen naiselik naine ja saan kindlasti kunangi emaks , et ma ei muretseks. Samuti uuris, miks ma seda kõike teen kas minupoolne või mehepoolsel algatusel ja väga hoidis pöialt mu uuele katsele. 30 juuniks hiljemalt saan analüüsi tulemused, see kõik läks maksma 110 €.\nUskumatu mis apartuur seal kõik oli, suur telekas seinal kõike nägin sisemiselt 3D-s miuke mu emakas seest välja näeb ja limaskest, nii huvitav oli ja kuskil 30 min võttis kokku aega. Muidugi koeproovi võtmine oli ebamugav ja valus, kõhtu lõi siuke valu, aga kannatab ära. Nüüd ootan siis ainult vastuseid.\nTa soovitas ise ka, et kui sealne protseduur ei kanna vilja, siis vahel ikka teise arsti pilk ja valikud võivad viia postiivse tulemuseni ja soovitas väga kõrval kabinetti Nova Vita kliinikus Dr Talvingu juurde. Olen ise ka mõelnud, et kui sügisel mu tegemised ei lähe plaanipäraselt ( mis kindlasti lähevad plaanipäraselt) , siis lähen Nova Vitasse üle :)\nAnnan Teile kõigile teada, mis nad siis mu tsütoloogilise hinnangu kohta annavad ;)\nPostitaja: Unknown kell 00:57 4 kommentaari:\nMinu uus katse tuleb augustis :) Pakuti küll varem juba aprillilõpp/mai kuu , aga mõtlesin ,et lasen organismil puhata ja puhkan ise ka :)\nNaudin sajaga suve käin pidutsen, lõbutsen ja sügisel ootame positiivseid sõnumeid :) !!\nSeniks soovin kõigile ilusat kevadet ja kaunist suve !\nPostitaja: Unknown kell 09:08 8 kommentaari:\nNo tulemus pole kahjuks kiita. HCG oli 1.2 ehk NEGATIIVNE.\nMa millegi pärast arvasin seda, aga püüdsin lõpuni positiivne olla. Kurb , aga pole midagi teha. Ja mossitama ma enam ei jää ja nutma ka mitte. Eelmisel korral ma ulgusin end tühjaks. Nüüd tuleb lootma jääda lihtsalt uuele katsele, mis kunangi tuleb, ei oska veel täpselt öelda ainult millal.\nKindel on see, et järgmine katse on täisring, sest mammukesed on külmas otsas.\nMinu kindel otsus on see, et ma siirdan 2-3 mammut järgmine kord ja nendest jäägu kasvõi kõik 3 kasvama või 2 või siis 1 :) Olen valmis vastu võtma oma ellu kolm imearmast last. Siis oleks mu lastesoov läbi edaspidiseks, sest kolme last ma tegelikult tahangi oma ellu. Tean, et see oleks väga raske ja üks korralik katsumus, aga samas imeline ja hea tunne, kui ükshetk lapsed on suuremad ja neid on kolm :)\nElukaaslane muidugi hakkas kohe karjuma, et mis kolm- "hulluks oled läinud" ? Seega pean ma temaga kokkuleppele jõudma kas siirdame 2 või 3. Mina olen 3 poolt- seega on suurem võimalus, et pesastub ükski vähemalt, tema on 2 poolt :)\n23 märts lähen arstile ja siis saan teada, mis edasi ja millal. Panin aja ka ITK-sse Dr. Rassi juurde kuulama, mida teine arst arvab asjast.\nÜldiselt me otsustasime elukaaslasega, et puhkame ja lasen ka enda kehal puhata ja teeme kolmanda katse sügisel septembris, olenemata sellest kas pakutakse ka varasemat aega, siis ma võtaks septembrisse aja. Tahame reisida ja puhata ja tunda end vabalt ja mitte joosta nende süstlatega ja tupepulkadega suvel ringi :D\nEt te teaksite, ma pole kurb ega õnnetu, ma pole rõõmus ega õnnelik. Ma hetkel olen emotsioonitu ja lihtsalt elan selle üle mõne ajaga. Tuleb lihtsalt pea püsti hoida ja edasi kõndida.\nEile võtsin ühe korraliku rattasõidu oma elukaaslasega ette ja sõitsime vihaga kohe 23 km maha, et saaks natukenegi end liigutada. Jube diivanikaunistuse tunne oli, kui peab ootama seda vastust ja hoidma end.\nLoodetavasti kolm on kohtuseadus ja see õnnestub ;)\nKallistan Teid ja olen endiselt toaks ja abiks uutele katsetajatele:)\nKüsimused võite esitada alla kommentaariumisse või kellel soov võime ka suhelda facebooki teel :)\nPostitaja: Unknown kell 04:12 8 kommentaari:\nNonii kõigil kaasaelajatel ja minul on kindlasti ootusärevus sees... ma kiusasin end eile ja ostsin aptoheka rasedustestid tundlikusega 25mLU . Nii eile õhtul 16:00 ajal ja täna hommikul kella 6 ajal olid testid tugevalt negatiivsed, ei mingit õrna triipu ka. Käisin hommikul verd andmas ja saan paari h pärast konkreetse vastuse.\nPalju olen lugenud selle kohta, et osad saavadki negatiivse tulemuse kodutestiga ja veretest on positiivne aga lihtsalt veel madal ja võib-olla uriin ei tuvastagi seda veel.\nÜldiselt eelnevate rasedustega , ei ole ma oma uriinist saanud väga varakult positiivset rasedustesti, alati on pidanud minema üle nädal kaks, et mul uriinis seda HCG hormooni piisavalt oleks.\nLoodan, et pesastus hiljem ja seda polegi veel uriiniga näha.\nTunne on endal nii positiivne, sellepärast et mul on meeletult vesine suur voolus, mida eelminekord ei olnud, aegajal ikka annab surakat ka alatkõhtu ja nibud on valusad, muidugi võib kõike ka tekitada ravimid , sest ma olen hormoone nii täis.\nOOTAME SIIS PAAR TUNDI JA EHK 12:00ks on VASTUS KÄES :)\nPostitaja: Unknown kell 23:02 2 kommentaari:\nHei :) No nüüd on siis siirdamine toimunud ja see oli 4 märts ! :) Mulle siirdati siis seekord see pisike mammu, kes eelminekord jäi külma. Mul oli ainult 1 külmas ja ma niii kartsin kas ta sulab üles ilusti vôi mitte! AGA sulas :) Juhuuu !!!\n12 märts lähen veretesti tegema ja saan vastused , kas ônnestus seekord :)\nSiirdamine oli täpselt samasugune nagu täisringil:)\nSiin on ka väike pilt siirdamisest :)\nArmas on see, et ma pärast ka nägin ekraaanilt , kus see mammukene siis minu sees on :)\nPraegu peale siirdamist jätkasin estrofemi ja Crinone tarvitamist.\nMu elukaaslane nii hoiab mind ja ei luba mul üldse närvitseda ega endale kuidagi liiga teha :) Alati tuletab meelde , et rahune kallis sul on ju meie väike tibu sees :) See on lihtsalt nii armas!\nPraegu on emotsioonid positiivsed, seekord väga ei julge palju loota, sest eelmine pettumus oli suur !\nLäheb nii nagu läheb !!\nHoiame siis pöialt ja unistame suurelt\nPostitaja: Unknown kell 05:28 Kommentaare ei ole:\nFET katse II ptk.\nHei kallid kaasaelajad.. TÄNA 25 veebruar käisin arstil ja sain teada, mis edasi nüüd. Sain kolmed rohud, mida siis pean manustama. Tänaseni olen juba 14 veebruarist iga päev söönud 3 tbl estrofemi.\nHetkel pean seda sööma jätkuvalt edasi 3 tbl päevas ja kuni veretestini.\nArst täna kontrollis limaskesta paksust, see oli 9 mm , mis on väga hea arsti sõnul. Kuna kõik on plaanipäraselt, siis siirdamisele saan üsna kiiresti juba järgmine nädal 4 märts :)\nNagu ma ka mainisin, et külmas on mul 1 mammu, siis arst muidugi mainis , et väike võimalus on , et blastotsüst ei sula korralikult ülesse , siis mind teavitatakse, et ma ei pea tulema siirdamisele. Muidugi üldiselt pidid kõik kenasti üles sulama.\nReedest 27 veb hakkan kasutama ka Crinone`t. Vaginaalne geel, mida siis iga hommik ja õhtu pean pigistama endale tuppe.\nSelle kasutamine on natukene ebamugav, sest mingil määral seda hakkab siiski välja tulema, seega varustasin end koheselt ka pesukaitsetega hulgim :D\nKui õhtul panna siis ööga ta kenasti enamjaolt imendub ära, aga kuna pean ka seekord hommikuti panema, siis ta hakkab ma arvan välja tulema.\nMuidugi oleks ka võimalus asendada süstidega, mida on lihtsam võib-olla kasutada ja muidugi ka tunduvalt odavam, sest see pakk maksab kuskil 58€ kus on 15 tk ja jätkub 1 nädalaks, aga süst pidi olema üsna valus ja tuharasse ning istuva töö juures ei pidanud see väga mõnus olema, kuna nii tihti peab tegema, siis see annab ka tunda istudes.\nHetkel hakkan kasutama seda siis 27 veb kuni 4 märtsini, kuni siirdamiseni 2 korda päevas. Edasi läheb 1x päevas ja kui katse õnnestub siis seda kasutatakse põhimõtteliselt kuskil 12 nädalani nagu arst mulle ütles. Seega 3 kuud iga päev 1 tuub, ehk 106 € kuus.\nElan üle, torkida ma end ei taha, ennem maksan rohkem, kui süstin end koguaeg. Ma ei karda süsti , aga tuharasse on nii ebamugav teha ja valus ka. Kõhtu ei olnud valus süstida. Eeldan, et need on tavalised suure nõelaga süstlad ka, seega NOUU jääb ära :D\nCrinone on siis selleks, et emakat siiski ette valmistada kuna kõik on ju tegelikult tekitatud olukord ja kui naine jääb loomulikul teel rasedaks, siis hakkab keha tootma kollaskeha hormooni, aga meil keha ei tooda, seega peame seda aitama tekitada ja just seda Crinone teebki,\nLisaks sain ma ka sellise rohu nagu Medrol. Medrolit kasutatakse ka selleks, et emakas ja limaskest võtaks vastu võõrkeha. Kuna ta tuleb väljaspoolt siis on ta meie emakale võõrkeha, seega see aitab tekitada soodsat keskkonda ja paremini pesastuda. Loodetavasti on sellest siis kasu :)\nSeda pean võtma 16 mg päevas, kuna 1 tbl on 4 mg siis 4 tbl päevas ja korraga.\nVarasemal katsel ei pidanud seda kasutama.\nSeda kasutan jällegi kuni siirdamiseni.\nEnesetunne on mul hea, mingeid peavalusid, halba tunnet pole. Paljudel pidi rohtudest migreenilaadsed valud olema, aga mu keha üsna vastuvõtlik tundub.\nArsti sõnul on väga hea näitaja see, et eelmine kord mul bioloogiline rasedus tekkis, aga kahjuks katkes. See näitab seda, et pesastumine toimub.\nLisaks võtan ma igapäevaselt rasedate vitamiine seekord ja foolhapet. Foolhapet manustan 800 mg päevas. Bio multi tablettides on 400 ja lisaks võtaks veel 400 foolhapet.\nSain seekord kaasa ka dokumendi mille mu kaaslane peab allkirjastama, sest tema seemnerakuga on minu munarakk siirdatud.\nEks siis hoiame pöidlaid ja loodame, et 4 märts ja kevadine aeg toob mulle õnne :) Arvatavasti 11 märts on veretest ja siis saan anda teada, kuidas mu katse õnnestus :)\nSENIKS KÕIKIDELE KATSETAJATELE EDU !\nOlen Teile tänulik , kes te mulle kaasa elate ja loodan, et minu sissekannetest on kasu paljudele, keda sama tee ees ootab :)\nPostitaja: Unknown kell 04:42 2 kommentaari:\nKülmaring, FET katse, Jääkarukesed ..\nFET katsel on palju ilusaid nimesid- külmaring, jääkarukesed, seda sellepärast, et meie pisikesed "mammud" on külmas ootamas oma järge. Kõik hea kvaliteediga embrüod, mida ei siirata on aga võimalik külmutada ja säilitada vedela lämmastiku keskkonnas, kus väga madala temperatuuri juures on peatunud kõik bioloogilised protsessid, mistõttu on see ideaalne võimalus embrüote säilitamiseks.\nKülmutatud embrüote siirdamine (FET – Frozen embryo transfer) on võimalus neile, kellel esimesest IVF siirdamisest rasedust ei tekkinud, ja ka neile, kellel plaanis mõne aasta möödudes perre muretseda teine või kolmas laps. FET protseduuri teostamine võimaldab lastetuse ravi kulutusi vähendada, kuna embrüote siirdamiseks ei ole vaja naisel läbida kalleid munasarjade hormonaalse stimulatsiooni ja munarakkude katseklaasis viljastamise protseduure. See on siis see osa, kus ma end meeletult süstisin erinevate süstidega- see jääb seekord ära. Jumal tänatud :) FET protseduuri tulemusena rasestub kuni 20% naistest. Vastavalt Eesti seadustele võib embrüot säilitada seitsme aasta jooksul. Seaduses ettenähtud ajavahemiku jooksul siirdamata jäänud embrüod kuuluvad hävitamisele. Patsiendi nõusoleku korral saab siirdamata jäänud embrüod annetada viljatusravialase teadustöö arendamiseks.\nSee oli selline väike lühitutvustus, mis mind siis ees ootab. Ühesõnaga esimene katse on seljataga, mis paraku ebaõnnestus. Olen end kokkuvõtnud ja eluga edasi läinud. Kusjuures terve jaanuari kuu oli niivõrd kiire, et lihtsalt polegi aega olnud mõelda sellele, et juba uus katse ukse ees. Ootasin oma menstruatsiooni nii meeletult, et usun, et mitte keegi pole vist kunangi päevi nii väga oodanud. Kui eelmised päevad hakkasid katse ebaõnnestumisega 3 jan 2015 siis nüüd hakkasid päevad TÄNA 13 veb 2015. Kolmteist ja reede- ma ei usu sellesse , et see oleks halb päev. Vastupidi, see on parim päev tõestamaks, et kolmteist ja reede ei ole üldse halb päev :)\nHelistasin täna kohe hommikul arstile Pelgulinna , et JUHUUU päevad kohal, mis edasi. Hommsest hakkan krõbistana estrofemi 2mg päevas 3 tabletti.\nKusjuures ma ei tea üldse, mis mind ees ootab. Mis tablette või mis rohte ma veel sööma hakkan, aga mind väga huvitab. 25 veb lähen arstile hommikul 8:30 ja siis saan jällegi targemaks.\nKahju on ainult sellest, et mul külmas on ainult 1 mammu :(\nOleksin nii väga tahtnud siirdada kahte, aga no mis teha, peab selle katse peale lootma, et see õnnestuks. Oluline on see, et mu mammu üles sulaks kenasti, et seda annaks üldse siirdada.\nOlen enda jaoks ka selle järgi mõelnud, et kui ei õnnestu, siis ma uue katse teeks sügisel. Elaks rahulikult suve üle, mõtleks natukene teistele asjadele, mitte, et terve suve pean kurvastama ja mossitama, kui katse jällegi ei õnnestu. Siis oleks suvi kohe rikutud. Suvel ma puhkaks ja läheks reisile ja oleks niisama mõnus.\nKui arstil ära käin, siis saan jällegi rääkida, mis mind ees ootab ja mida tegema hakkan :)\nSeniks sooviks kõikidele katsetajatele palju triipe ja eduuuuu !\nOlen mõtetes alati Teiega koos !\nPostitaja: Unknown kell 09:18 2 kommentaari:\nViljatuse põhjused ja vastused küsimustele !\nTänases blogis räägime siis, mis on peamised viljatuse põhjused maailmas ja vaatame, mis on teiste inimeste lood selles valdkonnas.\nLastetuse probleemi ulatus ja põhjused\nLastetuse e. viljatuse all mõistetakse olukorda, kus paaril ei ole vähemalt aasta kestnud regulaarse suguelu järel tekkinud rasedust. Lastetus on laialt levinud meditsiiniline probleem, millega võib kokku puutuda kuni 15% paaridest. Seega võib Eestis olla ~20 000 lastetut paari, kuid täpsem ülevaade antud probleemi ulatusest puudub. Lastetus võib olla esmane e. primaarne (varasemad rasedused puuduvad) või teisene e. sekundaarne (lastetus on tekkinud varasema raseduse järel). Paari lastetus on 30% juhtudel tingitud naise viljatusest ning 30% juhtudel mehe viljatusest. Ülejäänud 40% juhtudel on põhjused mõlemapoolsed või jäävad selgusetuks\nMinu arvates on kõige hullem olukord see, kui ei tea põhjust. Sa elad lihtsalt teadmatuses, et sa oled viljatu, aga ei oska ka midagi ravida. Lihtsalt ei saa lapsi ja KÕIK. See on ma arvan, nendest kõikidest kõige hullem ja vaimselt kõige raskem.\nMUNARAKKUDE KÜPSEMISE JA VABANEMISE HÄIRED - Naise viljatuse põhjustest moodustavad 20-30% munarakkude küpsemise ja vabanemise häired. Munarakkude küpsemist reguleerivad ajuripatsi hormoonid - follikuleid stimuleeriv hormoon e. FSH ja luteiniseeriv hormoon e. LH. FSH kutsub esile munaraku folliikli kasvamise ja LH on vajalik munaraku küpsemiseks ning munasarjast vabanemiseks (ovulatsiooniks). Munaraku küpsemine või vabanemine on häiritud, kui ajuripatsis toodetakse liiga vähe/palju FSH/LH. Samuti võivad munarakkude küpsemise ja vabanemise probleeme põhjustada toitumise ning kilpnäärme talitluse häired ja kroonilised haigused.\nMUNAJUHADE VÕI EMAKA LIMASKESTA KAHJUSTUSED- Munajuhade ja emaka limaskesta kahjustused on lastetuse põhjusena Eestis esikohal. Munarakud asuvad munasarjades, kus viljakas eas naisel valmib ja ovuleerub (vabaneb munasarjast) iga kuu üks munarakk. Munajuha ots suunab munasarjast vabanenud munaraku munajuha valendikku. Munaraku viljastumine toimub munajuha valendikus ning arenev embrüo liigub mööda munajuha emakasse. Embrüo jõuab emakasse arengu neljandal päeval ning kinnitub emaka limaskestale (implanteerub) 7-9 päval pärast viljastumist. Juhul kui munajuhad pole läbitavad, siis viljastumist ei toimu. Munajuhasid kahjustavad põletikud nagu klamüdioos, gonorröa, ureaplasmoos ja mükoplasmoos. Lisaks võivad munajuhade funktsiooni häirida väikese vaagna liitelised muutused, mille põhjusteks võivad olla pimesoole, suguelundite ja kõhuõõne operatsioonid või endometrioos. Põletikud, endometrioos ja operatsioonid võivad samuti kahjustada emaka limaskesta ning takistada embrüo implantatsiooni.\nENDOMETRIOOS- Endometrioos on haigus, mille korral emaka limaskest kasvab ja toimib väljaspool emakat. Endometrioos kahjustab munasarju ja tekitab suguorganites liitelisi muutuseid. Endometrioosi esineb 1-7% viljakas eas naistel, kuid haiguse põhjused on jäänud siiski selgusetuks. Ravi on kirurgiline või medikamentoosne ning raviga võib kaasneda viljakuse langus.\nSEEMNERAKKUDE ARVU JA KVALITEEDI MUUTUSED - Meeste viljatus võib tuleneda kaasasündinud arenguhäiretest (munandite laskumatus), hormoonhäiretest, kroonilistest suguteede põletikest, nakkushaigustest (mumps), munandiveeni laienditest (varikotseele), kromosoomhaigustest (Klinefelteri sündroom), närvisüsteemi kahjustustest, stressist ja eluviisist. Sugulisel teel levivad haigused ning tsüstilise fibroosi geeni mutatsioonid võivad põhjustada seemnerakkude transportimise teede kahjustusi. Mehe viljatust võivad põhjustada toksilised faktorid (raskemetallid, orgaanilised ühendid, alkohol, tubakas ja ioniseeriv kiirgus), ravimid (tsütostaatikumid, Ca-antagonistid, anaboolsed steroidid ja psühhotroopsed ravimid) ning traumad. Mehe viljakust saab hinnata seemnevedeliku analüüsi abil.\nAusalt öeldes ei hakanud ma teksti isegi muutma, sest nii nagu arstid on selle kirjutanud, nii on ta ka kõige õigemini sõnastatud. Kindlasti on ka mingeid põhjuseid veel , mida esineb 1l inimesel 10 000ndest, mida lihtsalt ei mainita, sest see on nii erakordne , et varem pole kuulnud.\nKurb on tõsiasi, et meid on reaalselt nii palju, kes selles olukorras on ja teiseks veel tuleb koguaeg juurde ja kusjuures just palju noori. Kunangi meie vanemate ajal sellist muret nii palju küll ei olnud. Ma tänan jumalat, et elame 21l sajandil ja meil on sellised võimalused loodud, mõelge, kui me elaksime meie vanavanemate ajal, kus ei oldud kuuldudki sellistest asjadest ja meil polekski mitte ühtegi võimalust peale lapsendamise. Õudne lausa mõelda :(\nEelmises blogis rääkisime ka küsimustest, mille ma kokku panin koos oma hea sõbrannaga. Valisin just tema küsimusi koostama, sest tahtsin teada, mida huvitaks just kolmandat isikut, kui ta neid vastuseid loeb.\nVastajaid isegi tuli 7 tk, mis oli väga tore. Kõik on väga erinevad , seega on ka huvitav lugeda.\nKaie (34) nimi muudetud\n1. Kui vana/noor oled ja miks oled IVFi teele tulnud ?\n34, kohe 35. Minu unistus on olnud juba pikka aega lapsed, kuid paraku mängis elu kätte teistsugused kaardid. 32-aastaselt leidsin enda ellu oma praeguse abikaasa. Ka tema soovis väga last ning alustasime kohe oma unistust ellu viima. Paraku möödus üle aasta ilma tulemuseta ja kuna aeg tiksub minu kahjuks, siis kohe ka viljatusraviarsti poole pöördusimegi. Läbitud sai LAP, kuid viljatuse põhjus jäi meie puhul ebaselgeks.\n2. Mitu katset oled teinud, millised katsed ja mis ajavahemikus ? Millised õnnestusid/ebaõnnestusid? Olen teinud 2 katset - täisring ja FET. Mainin igaks juhuks ära ka, et enne seda proovis arst ka 3 kuud serophene´ga stimuleerimist, kuid see ei andnud tulemusi. 1. katse oli 2014. aasta märtsis, siirati 2. Enne oodatud päevi hakkas veritsus, hiljem selgus, et üks embrüo oli vist siiski pesastunud, sest nädal peale päevade lõppu algas uus veritsus. Mõlemad siis katkesid. Tavaliselt arstid ütlevad kohe veritsuse korral, et katse on ebaõnnestunud. Pärast seda katset käisin hüsteroskoopias, mis toimus 2. juunil. 27, juunil juba toimus ootamatult uus siirdamine. Mõlemad embrüod sulasid üles ja ka siirati, neist pesastus üks. Hetkel olen 30. nädalat rase.\n3. Palju on rahaliselt umbkaudselt/täpselt läinud ning mis on tulnud 1 katse keskmiseks maksumuseks ?\nEsimese katse maksumus oli kuskil 500-600 eurot, millest tagastati ca 500 ravimihüvitisena. Tuli tasuda ka külmutamise eest 200. Teise katse rohtudele (Crinone) kulus umbes 200. Hetkel ei ole veel selgunud palju täiendav ravimihüvitis tagastab ja kas üldse midagi.\n4. Kas oled kasutanud doonormunarakke, kui jah siis miks ?\nei ole, aga kui muud üle ei jääks, oleksin selleks valmis.\n5. Soovitusi neile kes kõhklevad teha IVFi kuigi loomulik rasestumine on raskendatud või pole juba mitmeid aastaid vilja kandnud ?\nKõik on natuke suhteline asjaoludest. Igal juhul on minu soovitus mitte ootama jääda, vaid minna viljatusraviarsti juurde. Kogu see teekond on üsnagi raske, lausa kohutav, emotsionaalne taak ja sõltub suuresti sellest, kuidas see läheb. Soovitan otsida tuge, sest üksi ( ka vaid abikaasaga) on see veel raskem. Samas tuge otsides peab hoolikalt vaatama, mida on toe andjad läbi elanud. Mõni võib olla juba kalestunud ning seda ei tohiks pahaks panna. Kannatust ja rahulikku meelt läheb palju vaja. Üks soovitus on mul veel - peale siirdamist tuleks hästi rahulikult võtta ja ennast hoida\nKelly (35) nimi muudetud\n35a. Mul on polütsüstiliste munasarjade sündroom, ovulatsiooni ei toimu, päevad ei käi, iseeneseslik rasestumine väga väikese tõenäosusega.\n2. Mitu katset oled teinud, millised katsed ja mis ajavahemikus ? Millised õnnestusid/ebaõnnestusid?\nKatseid kokku 4. Esimene (täisring) 2008 juuli - ebaõnnestus, teine (külmaring) 2009 jaanuar - õnnestus, katkes varakult, kolmas (külmaring) 2009 oktoober - õnnestus, poeg; neljas (täisring) 2012 detsember - õnnestus, tütar.\nEi mäleta täpselt. Esimene täisring läks u 15000 krooni ja u samapalju sain ka tagasi. Oma kulu vist oli kokkuvõttes 500 krooni. Teine täisring maksis vist ligikaudu 5-600 eurot. Tagasi kõike ei saanud. Kokkuvõttes on olnud üsna odavalt saadud lapsed:D.\nKindlasti teha IVF kui on soov saada oma last. Kui ei ole vahet, siis lastekodudes palju vanemaid igatsevaid lapsi. Kui aga on tahtmine just oma geene edasi anda, ise rase olla, oma isiklikku last saada, siis kindlasti IVF. Jah, ravimid on organismile halvad (enesetunne kehv, kaalutõus, emotsionaalne ebastabiilsus jne), jah, kogu katsetamise saaga on emotsionaalselt väga-väga raske. Kui aga Oma Beebi süles on, ununeb see kõik. Ei tohi meelt heita kui esimene kord ei õnnestu. See tundub maailma lõpp, aga tegelikult on see kõik alles algus. Tuleb tükid kokku korjata ja edasi minna sest miski muu ei vii sind Oma Lapseni. Kui on tunne, et ei jaksa enam katsetada, ei jaksa enam kõige sellega ise toime tulla või tahaks saada selgust, mida üldse teha, siis soovitan kindlasti raseduskriisinõustamist. Nõustajad on väga pädevad, saab vajalikku abi, lisaks täiesti tasuta.\nLaura (29) nimi muudetud\n1. Kui vana/noor oled ja miks oled IVFi teele tulnud ? 2. Mitu katset oled teinud, millised katsed ja mis ajavahemikus ? Millised õnnestusid/ebaõnnestusid?\nOlen 29 aastane. Mehega olen koos olnud 12,5 aastat, millest umbes viimased 4 oleme vahelduva eduga proovinud lapsi saada. Iga aasta olen korralikult käinud naistearsti juures kus on öeldud et kõik ideaalselt korras ja proovige aga edasi. 2013 aasta lõpus saatis naistearst mu mehe kontrolli ja sealt tuli välja et mehel 'immunoloogiline infertiilsus' ja ainuke võimalus lapsi saada on IVF. See on väga haruldane, internetist materjali eriti ei leia ja arst seletas et ega põhjusedki teada pole - arvatakse et näiteks mõni trauma võib seda põhjustada. Ehk seemnevedeliku hulka satuvad mingid immuunosakesed mis neid seemnerakke kohe hävitama asuvad. Seega spermat andes pandi topsi põhja mingit neutraliseerivat ainet (muidu kõik miud näitajad nagu kvaliteet, liikuvus jne olid head). Mehe uuringud tegime TÜK'is ja seal oleks saanud ka IVF'i teha, aga kuigi arst oli väga tore siis kuidagi ei ei olnud seda õige koha tunnet endal. Siis sai otsitud teisi variante ja läksime Nova Vitasse Karitsa vastuvõtule ning siis tuli teine uudis nagu välk selgest taevast - minul kahtlustas Karits endometrioosi ja nägi kahte müoomi. Nagu välk selgest taevast tuli see just seepärast et olin ju iga aasta arsti juures käinud, iga kord rõhutanud et mul emal umbes selles vanuses tulid esimesed müoomid ning palunud seda eriti hoolikalt kontrollida et neid poleks. Ja nüüd siis Karits oli esimene julge kes selle välja ütles mida nägi. Igal juhul soovitas Karits kohe laporoskoopiale minna, aga sai seal kabinetis ikka mangutud et teeks enne ühe katse. Lõpuks saigi kokku lepitud et teeme katse ja kui ei õnnestu siis lähen ikkagi laporoskoopiale. Esimesel katsel tekkis ilus hcg näit, kuid samal päeval veretestiga algas veritsus. Teine test näitas veel tõusu aga kolmas juba langust ning siis oligi kõik läbi. Esimene katse oli juuli 2014. Septembris käisin laporoskoopial kus üks müoom õnnestus eemaldada, teine jäi ning diagnoositi II astme endometrioos (väga levinud lastetuse põhjus noorte naiste seas). Teisele katsele saime detsember 2014 ja praeguse seisuga tundub et kaksikud ikka kasvavad.\nI katse ajal läks kompenseeritavatele rohtudele 442,22 euri ning mittekompenseeritavatele 122,02 euri. Teisel katsel kompenseeritavatele 394,27 euri ja mittekompenseeritavatele 429,87 (crinone & estofem 2x päevas + marvelon). Lisaks laporoskoopia 150 euri ja arstivisiidid (umb 60 euri kord). Ja siis kuskil alguses veel need igasugused testid (mehe spermauuring TÜKis koos visiidiga oli minu meelest ligi 300 euri).\nIgasuguseid arvamusi IVFi kohta internetist ei maksa ligeda - sealt leiab ikka väga halvistavat suhtumist. Küll arvatakse et kui loomulikult ei saa polegi vaja. Lisaks tunduvad kõik need videod ja seletused protseduuride ning riskide kohta väga hirmutavad- samas kui ise oled selles protsessis sees kulgeb kõik väga loomulikult ja kontrollitult. Kõige õudsam oli muidugi see Puutepunkti saade ühest noorest naisest kes sai hüperi ja on nüüd täiesti teguvõimetu ning ema hoolitseda - see on siiski väga erakordne juhtum ning teades kuidas arst kõike jälgib tundub mulle praegu tagantjärgi et ehk see naisterahvas ei rääkinud arstiga ka avameelselt et kuidas talle rohud mõjucad vms. Mina igal juhul ei kahetse ühtegi senti mis on IVFi alla läinud ning plaanis igal juhul võiduka lõpuni minna ja soovitan seda teistelegi\nLiisi (30) nimi muudetud\nMina olen 30, IVF-i tegemisel ajal olin 28. Elukaaslane on 33, IVF-i tegemise ajal oli 32. Elukaaslane on ka naine ja IVF põhjuseks ongi see, et oleme lesbipaar. Tervislikke põhjuseid teadaolevalt ei oleks ja ilmselt jääksime ka loomulikul teel rasedaks. Lihtsalt ise ei soovi nii.\n2. Mitu katset oled teinud, millised katsed ja mis ajavahemikus ? Millised õnnestusid/ebaõnnestusid? Minul õnnestus 1.katse 2012 maikuus. Naine tegi kolm ebaõnnestunud katset vahemikus august kuni detsember 2013, kaks täisringi, üks FET. 4.katse 2014 aprillis õnnestus, täisring.\nMinu katse ajal läks ca 800eur. Kui juba rase olin, siis IVF seadus muutus ja Haigekassa hakkas rohtusid rohkem kompenseerima ning omaosalus jäi väiksemaks. Oktoobris 2012 oli see seaduse muudatus vist... Naisel on iga katse maksnud poole vähem ehk ca 400. Meil see teema, et kasutame doonorspermat ja see tuleb 100% endal kinni maksta, seda Haigekassa ei kompenseeri.\nEi ole. Küll aga doonorseemnerakke.\nMa ei mõista mis siin kõhelda... Kui omal ei õnnestu, siis loomulikult plaan B ja kunstlik. Aga ilmselt pole ma parim nõuandja sellistele naistele, kuna minu IVF põhjus on teine. Olen alati teadnud, et oma lapsed saan kunstlikult ja minu jaoks ongi see loomulik viis lapsi saada\nMari (28) nimi muudetud\n28 , Mehepoolne azoospermia, mis ei jäta muud varianti. Mul PCOS, mis raskendab, aga ei takista.\n2 TR (2014 jaanuar ja 2014 aprill) Esimene kord ei jõudnud siirdamiseni, kuna mehe proovist ei leitud arsti eksimuse tõttu midagi. Teine katse leiti, 12 rakku viljastus 20 katsealusest, 10 arenes edasi, 1 siirdati ja 9 läks külma.\n3. Palju on rahaliselt umbkaudselt/täpselt läinud ning mis on tulnud 1 katse keskmiseks maksumuseks ? Keskmiselt 350 eurot kumbki katse.\nEi, mult saadakse neid niigi liiga palju, teisel korral olin ise doonoriks ja annetasin järele jäänud 20 rakku.\nKindlasti tasub arsti juurde pöörduda, meil on väga profesionaalsed viljatusravi arstid, et kindlasti leitakse sobiv variant just teie paarile Smile Ja mida kiiremini pihta hakata, seda kiiremini tegutsema saab, kuna järjekorrad on üsna pikad.\nEmili (35) nimi muudetud\nVanuseks 35 ja IVF kuna mehel diagnoositud azoospermia, st ei tooda seemnerakke.\nTehtud 1 TR ja ebaõnnestus detsember 2014.\nKulud ca 630EURi, sh doonorsperma kasutamine, hinnaga 130 EURi.\nMitte alla anda, kuulata oma keha, oma arsti ja ebaõnnest mitte heituda. Kui tulema peab, tuleb nagunii varem või hiljem, Kuna ma olen teinud 2 IUId ja 1 TR, siis on mul kogemusi ka ikka väga napilt ja eks põhjused on erinevad,miks IVF ette võetakse ja inimeste emotsioonid on erinevad, kes kuidas asju enda jaoks lahti mõtestab ja kui klammerdunud on nö ühiskonnas levinud müütidele. Pead eelkõige olema valmis endast andma nii rahaliselt, füüsiliselt kui ka emotsionaalselt, murdumispunktid ületama ja kainelt mõtlema.\nLeila (33) nimi muudetud\nAlles sain 33, IVF-i teele sattusin 2009.a, samal aastal avastati minu munajuhas tsüst, enne seda olnud kaks emakavälist, sellega seoses ka venisis munajuhud nii välja, et sinna oleks saanud ükskõik mida kasvama panna. 15.juuni 2009 suunati mind Tartu, opereeris dr. Kadastik ( eemaldas mõlemad munajuhad) 16. juuni päeval enne koju minekut sain kohe dr. Ehrenbergi vastuvõtule, kuna meil oli juba 2007.a mehega arstidel käidud ja tema analüüsid olid kõik 100% korras, siis oli asi ainult minus.\n2009.a septembrist hakkasin tbl. ja süstima 8.okt 2009 siirdati mulle 2 mammukest, neist üks jäi kasvama ja on nüüd 4. aastane .2009.a 1TR(täisring), siirdati 2 kasvama jäi 1, külma läks 11 2013.a FET(külmaring) siirdati 1 ei rasestud ( HCG tõusis, katkes) 2014.a oktoobris- ei sulanud 6st mammust ükski 2014.a 2TR siirdati 1 õnnestus, kuid hiljem katkes Nüüd ootan uusi päevi ja taas külmaringile.\nSoovitus on, et kõhelda ei tohi\nNagu näha, ei ole me selles üksi, me oleme kõik üksteisele toeks ja arutame ja mõtleme , abistame üksteist kiireloomulistes küsimustes. See seltskond on super ! Ma poleks elaes osanud oodata, et saan kuskilt foorumist nii palju toetust. Te olete super armsad mulle ! :)\nHoian kõikidele üritajatele pöidlaid ja varbaid. Endale samuti oma uue katse jaoks, mis tuleb veebruaris.\nJärgmises blogis arutame, mis on täisring(TR) ja külmaring(FET) ja räägime, mis võimalusi reaalselt veel kasutatakse kunstlikus viljastamises.\nPostitaja: Unknown kell 03:27 Kommentaare ei ole:\nNüüd oleme juba nii kaugel, et vaatame üle , millal hakkab avalduse esitamine ning mismoodi üldse hüvitatakse rahaliselt.\nAvaldus esitatakse alates punktsiooni toimumisest. See tähendab siis seda, et kui punktsioon on toimunud võib selle ära teha. Avalduse vormid leiab: Avalduse vormid , sealt tuleks valida siis kehavälise viljastamise protseduuriga seonduvate ravimikulude hüvitise avaldus ja täiendava ravimihüvitise taotlemise avaldus. Täiendavat ravimihüvitust tuleb ainult üks kord elus esitada, kui see on tehtud, siis see kehtib kogu elu.\nHüvitist saavad taotleda kuni 40-aastased (k.a) ravikindlustatud naised\n- kellel on meditsiiniline näidustus kehaväliseks viljastamiseks ja/või embrüosiirdamiseks;\n- kes on antud protseduuri läbinud;\n- ning kes on 90 päeva jooksul enne protseduuri osutamise kuupäeva apteekidest välja ostnud protseduuriks vajalikke Eesti Haigekassa ravimite loetelusse kantud ravimeid.\nHüvitis iseenesest on väga lihtne ja üheselt mõistetav vorm. Lihtne täita ja edastada. Isiklikult kasutasin digiallkirjastamise varianti. Tänapäeval ei viitsi eriti enam keegi kohale koperdada.\nAvaldus tuleb saata koos täiendava ravimihüvitisega info@haigekassa.ee . Samas uurisin ka haigekassalt, kas on vajalik täiendava ravimihüvitise täitmine, kui tead, et tagasi sealt nagunii ei saa midagi, siis kohustuslik see ei ole.\nTegelikult on see soovituslik ära teha, sest see toimib kogu elu.\nPeale igat protseduuri, tuleb esitada uus kehavälise viljastamise protseduuriga seonduvate ravimikulude hüvituse avaldus.\nRavimeid mida hüvitatakse :\nEnamus ravimid mida hüvitatakse on just need kallimad ja süstitavad rohud. Minul olid kõik süstitavad rohud. Ravimite kohta on ka konkreetne nimekiri, milliseid haigekassa rahastab.\nInimestel, kellel pole võimalik digiallkirjastada, siis on võimalus ka klienditeenindusbüroosse kohapeale minna. Kõikide osakondade kontaktid leiab SIIT .\nKuidas käib rahastamine !\nNB! Ühe retsepti eest on võimalik hüvitist saada vaid ühel korral. Hüvitise arvutamisel ei lähe arvesse soodusretsepti patsiendi omaosalus. (50% soodusretsepti puhul 3,19 eurot, 75%-100% soodusretsepti puhul 1,27 eurot.)\nNäide 1: Triinul kulus kehavälise viljastamise ja embrüosiirdamise protseduuride teostamiseks vajalikele ravimitele 1278 eurot. Haigekassa maksab Triinule hüvitist summas 639,12 eurot.\nNäide 2: Anul kulus kehavälise viljastamise ja embrüosiirdamise protseduuride teostamiseks vajalikele ravimitele 570 eurot. Tema puhul on väljamakstava hüvitise suuruseks ravimitele kulutatud summa ehk 570 eurot.\nTegelikult on kõik väga lihtne ja loogiline. Rohud , mis on eeldtoodud pildil, siis need rahastatakse ja kuni 639,12 euro ulatuses, ülejäänud jääb enda kanda ja hüvitist ei saa !\nKatseid võib teha nii mitu korda, kui see tulemuse annab ja kõik korrad hüvitatakse kuni 40a k.a ravikindlustatud naisele.\nKindlasti kõiki huvitab ka millal siis peale avalduse esitamist saab raha tagasi. Üldjuhul toimuvad väljamaksed üks kord kvartalis, ehk 20. veebruaril, 20. mail, 20. augustil ja 20. novembril. Seega, kui mina esitasin avalduse 31 detsember, siis ma peaksin tõenäoliselt saama 20.ndal veebruaril oma arveldusarvele raha tagasi.\nSee oli siis sellekordne ametlikum sissekanne ja loodetavasti kõikidele lugejatele kasulik informatsioon.\nJärgmises sissekandes räägime peamistest põhjustest MIKS keegi on üldse läinud IVF teed, millised on erinevate inimeste lood. Samuti on sissekannetes vähemalt 5 erineva inimese vastused !\nVastame erinevatele küsimustele nagu näiteks :\nPunktsioon ja siirdamine !\nEelmises sissekandes lõpetasime jutu sellega, et läbi sai süstimine. Süstimine kestis mul 11 päeva. See pidigi keskmiselt 12 päeva kestma. Tegin oma viimase süsti 14 detsember kell 21:40 ning sellest järgnev päev oli rohtude vaba. Nii vabastav ja mõnus tunne oli, kui ei pidanud jälle end torkima.\nSaabus punktsiooni päev. Räägime siis sellest, mis on punktsioon üldse- Munasarjade punktsioon toimub 36-38 tundi pärast Diphereline süsti. Munasarjade punktsioon kestab tavaliselt 10-30 minutit ning selle protseduuri käigus imetakse ultraheli konrolli all nõela abil folliiklitest munarakud välja. Selle käigus kasutatakse kerget narkoosi. Punktsiooni järel jääb naine mõneks tunniks kliinikusse jälgimisele.\nProtseduuri alguses puhastati emakat ja emakakaela külmade seriliseeritud salfrätikutega vms, vot see oli maailma rõvedam tunne. Ausalt väga ebamugav, ei olnud valus vaid lihtsalt ebamugav minu jaoks. Tõmblesin seal toolil täiega. Iseenesest protseduur oli mugav ja lihtne, sest narkoosi all ma ju ei tunne midagi. Minul kestis kuskil 30 minutit sellest hetkest, kui läksin operatsioonisaali ja olin jälle tagasi oma palatis. Olen kuulnud, et osades kliinikutes ei tehta narkoosi tehakse niisama kohalik tuimestus ja selle käigus pidi see väga valus olema. Muidugi iga inimese valulävi on niivõrd erinev.\nMinul peale punktsiooni kaebusi ei olnud, samal päeval olid munasarjad hellad ja see on normaalne, sest mind siiski surgiti jälle. Järgmise päeva hommikul ei olnud mul midagi, nagu polekski nõelalaadse asjaga läbi munasarja mindud. Samas neiudel, kes minuga samal päeval punktsioonil olid, oli palju valusam ja raskem läbielamine peale punktsiooni. Inimesed on erinevad, seega ei saa öelda, et see on valutu, aga seda võib öelda, et ära see ei tapa !\nPunktsioonil saadi minult 15 mammukest, mina nimetan neid mammukesteks, sest nii on armsam :)\nSamal päeval, kui ma punktsioonil olin, tuli ka minu kaaslane minuga kaasa. Tema pidi andma oma seemnevedeliku. IVF protseduuril viljastatakse munarakud seemnerakkudega katseklaasis ehk in vitro tingimustes. Konkreetselt minu viljastamisel kasutati mõlemat meetodit. Loomulikul teel lasti viljastuda ja samuti ka ICSI meetodil.\nMis on ICSI meetod- Mehepoolse viljatuse korral (seemnerakke on vähe või esineb nende liikuvuse või väliskuju häireid) saab seemneraku süstida otse munaraku tsütoplasmasse. Sellist mikromanipulatiivset protseduuri nimetatakse seemneraku intratsütoplasmaatiliseks injektsiooniks (Intracytoplasmic Sperm Injection e ICSI).\nSeda kasutatakse ka katse puhul, kus ei ole mehepoolset viljatust. Minu mehel ei ole viljatust, aga nad pidavat tavaliselt pooled tegema loomulikul meetodil ja pooled ICSI meetodil.\nMinu mehel oli liikuvaid spermatosoide 50%, mis pidi keskmise mehe tulemus olema. Samuti morfoloogia oli üle keskmise ja spermagramm pidi väga hea olema.\nSelle käigus 15st mammukesest viljastus 8. 4 siis loomulikult ja 4 ICSI meetodil. Edasi arenes nendest 5. Arsti sõnul väga hea tulemus.\nPidin minema siirdamisele esialgu kahe päeva pärast peale punktsiooni, ehk siis 16ndal det. Arst helistas mulle ja andis teada, et embrüoloog ei oska valikut teha, sest kõik on väga hea kvaliteediga. Kuna minul valikut oli rohkem, siis arst uuris, kas oleksin nõus, kui laseksime nendel veel kasvada ja saaksime valida, milline oleks parim.\nSoovisid kasvatada 5 päevaseks blastotsüstiks ja 6ndal päeval 22 det siirdada mulle parim , kes alles jäänud on. Olin sellega nõus, kuna arstide sõnul on see praeguse aja uuem meetod, et kui vähegi võimalust on ja valik suurem siis nad kasvatavad kaugemale. See pidavat andma parema tulemuse ja viljastumis võimalus on suurem. Muidugi olin ma sellega nõus, arst on arst ja ma kuulan siiski tema sõnu.\n22l det, kui arstile läksin, selgus, et alles on 2 väga tugevad blastotsüsti üks on loomulikul teel viljastunud ja teine ICSI teel. Leppisime kokku, et siirdame siiski ühe, kuna see minu esimene katse ja sel hetkel tekkis mul tõesti hirm 2 siirdada. Ega see kaksikute rasedus ka lihtne pole, muud kõiksugu probleemid, kas ikka mõlemad saavad emalt piisavalt toitaineid, et võrdselt kasvada saaks jne. Kõik see hirmutas sel hetkel mind kabinetis. Kirjutame lahti ka , mis on blastotsüst- Blastotsööl on väike õõs rakkude keskel, mille ümber rakud kasvavad. Selle õõnest väljapoole tekib lame rakukiht. Läbipaistev vööde säilitab esialgse suuruse. Sellepärast on uued rakud aina väiksemad. Seda uut struktuuri, mille keskel on õõs, koos selle ümber kasvavate rakkudega nimetatakse blastotsüstiks ehk lootepõiekeseks.\nLäksin siis jälle oma palatisse, võtsin riidest lahti panin toredad haiglariided selga ja ootasin millal doktor mind kutsub operatsioonisaali. Siirdamine oli täiesti valutu võib-olla natukene ebamugav, siiski see külm peegel , mis ei meeldi paljudele. Lamasin seal jalad harkis, puhastavad emakakaela, mis on ka natukene ebamugav ja siis lükkavad vaikselt kadeetri sisse, mille sees on minu väike blastotsüstike, see protseduur võtab aega sellepärast, et kadeetrit tuleb vaikselt panna, et mind ei vigastaks ja samuti blasto surumine läbi kadeetri peab kindlasti rahulik olema, et ei vigastaks blastot.\nKui see oli tehtud lamasin seal veel 15 minutit ja lasin tal rahulikult oma emakas seigelda, nad näitasid ka mulle ekraani pealt, et näed see väike valge täpike õhumulli sees on blastotsüst, nii armas oli. Pisar tekkis ka korra silmanurka ikka, emotsionaalne nagu ma olen.\nVedelesin seal saalis üksinda ja unistasin, et kõik läheb nii nagu peab. Loomulikult olin ma kindel, et minu katse õnnestub, olen alati õnnestuja ja mitte kunangi läbikukkuja, aga kahjuks siin ei saa mina otsuseid teha. Siin teeb otsuse loodus. Mina usun ,et see on juba ennem seda katset paika pandud, kas ma jään või ei jää rasedaks looduse poolt.\nPeale protseduuri panin end riidesse ja läksin veel arstiga rääkima. Sain uued rohud, mida ma pean nüüd manustama kuni aasta lõpuni kindlasti. Esimene rohi mida pidin võtma tableti kujul nii hommikul kui õhtul oli Estrofem.\nEstrofem on mõeldud selleks, et toetada limaskesta. Limaskest peab olema teatud paksuses, et mammuke saaks sinna kinnituda, kuigi minu limaskest, oli tegelikult normaalses suuruses ja üldse mitte õhuke, siis katsetamise ajal kasutavad mulle tundub kõik seda rohtu, sest see on siiski loodusesse sekkumine. Limakesta paksus iga tüskli ajal on õhem menstruatsiooni ajal ja OV ajal võimalikult paks, aga oli vaja, et ta oleks koguaeg nüüd peale siirdamist ikkagi paksem kui õhem. Estrofem maksis 6,85 euri ja soetasin 3 pakki.\nSamuti pidin tuppe panema iga õhtu Crinone vaginaalset geeli. See on samuti raseduse säilitamiseks ja aitab juurde toota progesterooni. Vähemalt nii olen mina asjadest aru saanud. Natukene ebamugav võib-olla on kasutada, aga ei midagi hullu. Selle kohta leiab ka palju videomaterjali. Crinone kasutamine\nSeda kasutasin siis samuti kuni uue veretestini, ostsin 2 pakki välja kuna 15ks päevaks jätkub ühest. Selle paki hind on 56,09 eurot, ehk kaks pakki 112,18 €+ estrofem 20,55 €.\nSeda kasutada on valutu, minul ebamugavust ei tekkinud, halba lõhna ei tekkinud nagu paljud kurdavad. Ainuke halb asi , mis võib-olla on, on see, et see kõik ei imendu ära, selle kätte saamine on ebamugav ja raske. Sõrmega peab seda natukene eest ära võtma , kui tunned, et piir on juba ees. Aga minul üldiselt imendus enamus ära, välja midagi väga kookima ei pidanud, aga ega see dušši all olles nüüd midagi nii imelikku ja rasket ka ei ole. Kui vaja teen ära kõik , mis sellega kaasneb.\nNeed on nüüd rohud , mida haigekassa ei kompenseeri sentigi. Need maksad täierauaga oma rahakotist. Esialgu maksad nagunii kõik oma rahakotist, alles paari kuu pärast peale avaldust kompenseeritakse süstimise osa põhimõtteliselt.\nPeale katset pidin nädal aega kannatama, et saaksin verd anda ja tulemusest teada. Kui siirdada 5 päevane blastotsüst, siis ei pea ootama 14 päeva nagu 2päevase embrüo siirdamisel. Otsisin igasuguseid tunnuseid, esimesed 3 päeva ei tundnud ma midagi. See on ka normaalne, sest ta on ju nii pisike. Neljandal päeval, jõulude ajal ma tundsin lihtsalt pitsitust alakõhus ja munasarjades, usun , et see on ka normaalne ja koguaeg oli selline õrn kerge päevade eelne valu. Samuti kõik mu sõbrannad ja foorumikaaslased pidasid seda normaalseks. Sest neil rasedusega siiani kerge menstruatsioonivalu, mis siis , et rasedus on juba 3nda trimestri juures. Seega leidsin, et see on vägagi normaalne ja ei mõelnud üle. Senikaua kuni paberil verd ei märka on ju kõik korras.\nSaabuski see KAUA oodatud 29s detsember, kus läksin kohe 7:30ks vereanalüüsi andmiseks uksetaha, et saaksin võimalikult kiiresti teada, mis on number, kas HCG on veres või on 0. Kolme tunni pärast helistati ja öeldi, et HCG on olemas 39, aga võiks olla suurem , kuid see ei ole number, mis ei vääriks kordus vereanalüüsi. Sain uueks ajaks 2 jan 2015. Aastavahetus ja kõik möödus nii ärevalt, lähedasemad tuttavad hoidsid nii pöialt ja soovisin uueks aastaks ilutulestiku ajal kõigile palju edu ja muidugi sooviti mulle seda kõige enam. Kõik elavad kaasa ja on selle poolt , et meie mu elukaaslasega väärime seda enam.\n2 jan saabuski kätte , läksin üsna kindla meelega arstile verd andma, helistasib paari tunni pärast.\nSealt ei tulnud hea uudis :( Sain teada, et HCG on langenud 39lt 16,9 peale seega on peetumine ja varsti peaks päevad platsis olema. Lõpetasin kõne ja võitegi ise arvata, mida ma tundsin.\nOlin sel hetkel tööl ja ma lihtsalt plahvatasin nutma. Olin nii endast väljas ja nutsin ja nutsin.\nTundsin jälle, et kogu maailm variseb kokku, mul oli mega pikk tööpäev ja ma pidin selle lihtsalt üle elama ja end kokku võtma. Nutsin mõnda aega, teavitasin lähedasi, kes kõik kaasa elasid. Kõik olid kurvad minuga koos. Eriti mu elukaaslane, ta lausa ropendas, ütles, et oli nii kindel. Oli väga õnnetu, et katse läks nihu.\nEma on mul alati olnud hea lohutaja, temagi elas mulle meeletult kaasa ja selgitas, et maailmas on palju inimesi , kes millegi nimel võitlevad. Sinul kallike on olemas kõik- hea mees, ilus kodu, hea töö ju siis on sinu elus lapse saamine tehtud selleks mille nimel sa pead rohkem vaeva nägema.\nKogu see päev oli nii emotsioonirikas, et ma lahistasin nutta ja see oli vajalik, ma sain üle sellest ja seadsin mõtted uuele katsele. Usun, et järgmiste katsete puhul olen palju tugevama nahaga.\nArst andis registratuuris teada, et nüüd ootan oma päevad ära ja kui tulevad uued päevad veebruaris, siis koheselt helistan neile ja hakkan rohte manusama. Mul jäi ju üks mammuke külma, siis saan teha FET katse.\nMis on FET (külmaring) - Siirdamisest üle jäänud embrüod külmutatakse ja säilitatakse vedela lämmastiku keskkonnas (-196 °C). IVF-protseduuri ebaõnnestumisel on mõnel järgmisel menstruaaltsüklil võimalik emakasse siirata sulatatud embrüoid. FET suurendab IVF-protseduuri läbinud naiste rasestumise tõenäosust kolmandiku võrra. Samuti aitab FET muuta lastetuse ravi oluliselt odavamaks. Eestis kehtiva kunstliku viljastamise ja embrüokaitse seaduse kohaselt saab embrüoid külmutatult säilitada seitse aastat.\nKahju on sellest, et inimesed, kes väärivad lapse saamist ja neil on mida anda lapsele, peavad palju vaeva nägema. Tõsiselt kahju on, aga mis teha. Küll see meie kaua tehtud kaunike meie juurde tuleb. Olen enam kui kindel selles, olgu see siis teine, kolmas või kümnes katse. Ma ei anna MITTE KUNANGI alla, MITTE KUNANGI ! Selle olen ma endale kindlaks teinud.\nOlge tugevad kõik, kes te minuga sama teed käite ja olen valmis Teiega arutama, Teie küsimustele vastama, Teile toeks olema !\nJärgmises blogis räägime avalduse esitamisest ja IVF rahastamisest lähemalt.\nKõike kaunist Teile kallid lugejad !\nPostitaja: Unknown kell 03:32 13 kommentaari:\nEsimene kunstlik viljastamine IVF\nAlustaks õige siis sellega, mida tähendab üldse IVF- In Vitro Fertilization on maailmas kõige sagedamini kasutatav lastetuse meetod. Kõik, kes sellega kokku puutuvad teavad loomulikult, mida see endast kujutab. Minu eesmärk on just Teile kallid lugejad seda infot jagada, keda ootab ees sama teekond nagu mind.\nKogu protseduur algab sellega, et saad ühe skeemi. See näeb välja selline :\nSeda skeemi täidetakse igakord, kui käid arsti vastuvõtul. Kas lisatakse midagi juurde, kas võetakse midagi ära. Tõstetakse toosi või vähendatakse, see leht peab ALATI kaasas olema ! Kogu see protseduur on üks SUUR katsetamise meetod, ei ole see lapse saamise protseduur vaid katsetamine. Muidugi on see imeline, et selline võimalus üldse maailmas on. Kuid kahjuks rasestumise protsent on täpselt sama suur, kui loomulik rasestumine. Me teeme kõik võimaliku, et see toimiks, kuid suurima valiku teeb ikka ja alati loodus. Nii see paraku on ja nii see jääb ka !\nMinu protseduur algas reaalselt 17ndal novembril. Siis hakkasin ma sööma beebipille "Marvelon"\nNii naljakas, kui see ka ei oleks JAH tuleb süüa beebipille ennem stimulatsiooni. Minul oli Marveloni söömine tavalisest lühem , nagu arst ütles, kuna lihtsalt aeg pressis peale ja jõulud olid tulemas. Jõulu ajal ei istu kahjuks keegi laboris. Krõbistasin neid siis kuskil 2 ja pool nädalat ning alates 4ndast detsembrist pidin hakkama süstima. Marvelon on nagu igagi teine beebipill, ei olnud ka eriti kallis. Sain 10 € paki. Sellest mulle piisas.\nEdasised summad olid juba märksa suuremad.\n4ndast detsembrist hakkasin siis süstima, ausalt öeldes olin ma täiesti hirmul, kui mõtlesin, et pean ise ennast süstima. Õnneks on tehtud see kõik inimesele võimalikult lihtsaks. Süstal näeb välja nagu suhkruhaigust kandavatel inimestel insuliinisüstal. Seega midagi hirmsat ei ole, usun, et need kes kardavad süstlaid, siis nende jaoks on see kindlasti katastroof. Süstimiseks kasutasin ma Gonal-F.\nPakk sisaldab siis nõelu, mis on näha alumises osas karbis , siis PEN ehk "pastakas" mille otsa keerad igal korral nõela. See on imelihtne. VIDEO\nPEN`i pealt pead alati keerama koguse, mis arst on määranud. Minul olid esialgu kogused lahjemad, kuna siiski esimene katse ja nagu ma ka ütlesin, see on üks suur katsetamise meetod. Esialgu määrati 5 päeva 150 ühikut. Selleks pidin ostma 900 ühikulise PEN`i ja selle maksumus oli 155,01 €. Seda sain siis kasutada 4dast detsembrist kuni 8 detsembrini. 9ndal detsembril läksin juba arstile uurima , mis seisus stimulatsioon on. Kas munarakukesi on juba piisavalt tekkinud.\nHormoonravi on vajalik selleks, et tekitada niinimetatud superovulatsioon, mille eesmärgiks on paljude munarakkude üheaegne valmimine. Tavalises elus, kui rasestutakse loomulikul teel valmib 1-2. Arstil selgus, et vajab veel stimulatsiooni ja tuleb natukene koguseid suurendada. Tuleks ka ära märkida, et esimene katse on arstile kõige raskem, kuna ei tea kuidas keha millegile reageerib. Leppisime kokku, et süstin 200 ühikut edasi 3 päeva. Selleks ostsin 450 ühikulise PEN`i , mis maksis 80,14 €. Kõige hullem, mis juhtuda sai oli see, et ma kogemata süstisin valesti, mul oli eelmisest PEN`st alles 150, aga mina arvestasin, et ainult 50 ja kui süstisin vanast süstlast 50, siis tundus, nagu ma polekski midagi süstinud ja panin korra veel 50 ja siis uuest süstlast 150. Avastasin, et olen reaalselt 250 ühikut juba süstinud ja olin paanikas. Helistasin järgmisel päeval koheselt arstile, et mis nüüd saab. Arst ehmatas mu nii ära, et ei tea, sellest skeemist tuleb ikka väga kinni pidada, et kui arstile tulete 12ndal det siis vaatame , kas on ikka kõik korras. Olin täiesti shokis, miks peab inimese nii ära ehmatama. Samas foorumikaaslased, ei leidnud, et selles 50 ühikus, mis lisaks süstisin midagi nii hullu oleks. Nemad on siiski juba mitmeid kordi katsetel käinud ja tunnevad maad natukene rohkem. Rahunesin maha ja mõtlesin, et ei juhtunud midagi hullu ja kõik on korras.\nKokku sain ma neid PEN süstlaid 3 tk, lisaks tuli 12ndal veel 2ks päevaks süsti ja see oli 350 ühikut, mis maksis 54,90 €.\nSelleks hetkeks olin ma sinna alla juba raha pannud 300,05 €. See ei olnud veel kõik. Kui arstil käisin sain samuti veel rohte. See oli samuti süstitav rohi ja väga kange rohi.\nGonal-F süstitakse ka alati kõhu/naba piirkonda.\n10ndast detsembrist pidin 5 päeva süstima iga hommik samal kellaajal enamvähem kõhu/naba piirkonda Orgalutran`i. See on üsna kibe ja kipitav rohi, süste koht läks alati punaseks ja tekitas väikse lööve nahale, mis kadus mõne tunni pärast , aga senikaua sügeles väga.\nSelle rohuga tekkisid mul meeletud peavalud. Mulle endale tundus, et ma polnud üldse stressis, aga usun, et keha oli täiega stressis. Ma võtsin seda väga mängleva kerglusega, et tuleb teha ja see mu ainus võimalus. Keha oli kindlasti täiesti teises olekus ja tundis, et selline asi toimub esimest korda ja oli lihtsalt shokis. See tõttu olid mul meeletud peavalud, väga ei julgenud peavalu rohtugi võtta, samal ajal erinevaid tablette ja süste tarbides kartsin, et keeran oma katse tuksi.\nSelle rohu maksumus oli 20,91 € 1 süst. Ehk kokku 104,55€\nSüstimine lõppes mul 14ndal detsembril. Siis lisaks Orgalutrani süstile pidin tegema Diphereline süsti, siis ma tundsin, et ma olen nagu täielik doktor. Mul oli suur nõel:\nMa pidin ise segama lahuse, ehk vedeliku ja pulbri kokku ja tõmbama selle süstlasse. Segamine käis samuti kõik selle suure süstlaga. Mul oli kaks ampulli mille sees oli vedelik ja kaks ampulli pulbrit, tõmbasin 2 vedeliku sellesse suurde süstlasse ja lasin kuskil 1 vedeliku koguse sinna pulbri sisse loksutasin ära ja tõmbasin tagasi , see järel lasin vedeliku järgmise pulbri sisse loksutasin ja lahustasin ära ja tõmbasin tagasi, seda kõike pidi tegema kella täpsusega. 14 detsember kell 21:40 võis hilineda 5 minutit, sest seda peab tegema 35 tundi enne puntksiooni naha alla. See kord lihasesse. Ma ei julgenud üldse seda ise teha, siis palusin oma noormehel tuharasse see süstida.\nTa oli ka üsna paanikas, et ma seda palun kuna süstlad talle ei meeldi, aga sai hakkama. See süst ja ravimid maksid kuskil 17 eurot. Ma täpselt ei mäletagi, mis ma tol korral maksin. Kogu selle süstimise käigus on nii palju nüansse mida peab jälgima, et ei oleks süstlas suuri õhumulle , sest muidu lased õhku endale naha alla, see paneb sügelema ja ei ole hea ning ei saa piisavalt ravimit kätte. Ausalt öeldes olin ma maru õnnelik, et see süstimine sellega lõpusirgel oli.\nSelleks hetkeks oli mul rahaliselt läinud kokku: 421,60 €\nPaljud mõtlevad, et kust ma sellise raha võtan, aga kui ei ole koheselt, seda raha taganttaskust võtta, siis on ju võimalusi erinevaid. Kui pannakse katsele kirja, siis on võimalus, et saad alles 6 kuu pärast katsele, mina sain kohe 2 kuuga. Raha saab ju ette koguda, koos oma kaaslasega iga kuu panna kõrvale 50-100 eurot siis saabki selleks ajaks juba mingi raha endale kokku.\nMina isiklikult arvan, et kui esimene mõte on kohe, et minul sellist raha ei ole, siis mul tekib küsimus, et kuidas siis üldse last endale lubada saab ? Kogu lapse saamine ja kogu see uus algus on suur rahaline väljaminek. Kõik maksab ja laps maksab tervelt 18 aastat, kui ta sinu juures elab ja sa teda kasvatad. Seega selleks leiab igaüks raha, kes seda VÄGA tahab !\nMuidugi on kõik katsed erinevad ja kõik sõltub sellest, miks sa üldse sellel katsel oled.\nMina isiklikult olen noor 23 aastane ja minu ainuke probleem on see, et mul puuduvad munajuhad. Kõik muu on korras, mehel on kõik korras. Näidud arstide poolt võetud vastavad täiesti tervele ja noorele naisele. Minu foorumis, on naisi kes on üle 30ne nende katsed on tunduvalt kallimad.\nHaigekassa rahastab üldse kuni 41 a saamiseks IVF . Kui oled juba üle 41 siis maksad täierauaga ise kõik kinni.\nNende rohtudega ei olnud veel kõik, need on rohud mida haigekassa komepenseerib, aga edasi pidin ostma veel rohte.\nSellest juba järgmises blogis, kus räägime , mis sai peale süstimist edasi ja kuidas läks siirdamine, ning milline oli katse tulemus !\nKõike kaunist Teile ! :)\nPostitaja: Unknown kell 08:59 2 kommentaari:


Kohtla nõmme talvekeskus benkendedominators.nl\nkuidas positsioneerida väljalülitatud telefoni\nkuidas tunda ära tuulerõuged\nkuidas allkirjastada digidokumenti\nTalvekeskus - Toila Vallavalitsus kohtla nõmme talvekeskus\nnagu seiklussport, mäe- ja murdmaasuusatamine jne. Talveajal on väga populaarne Kohtla-Nõmme Talvekeskus, mis koosneb kahest mäesuusanõlvast, tuubinõlvast ja suusasprindirajast. Peale selle on olemas veel Talvekeskuse nõlvadele rajatud polüfunktsionaalne asfaltrada, mis on mõeldud kõigile liikumisharrastajatele.\nKohtla-Nõmme Talvekeskus - About.ee kohtla nõmme talvekeskus\nKohtla-Nõmme Talvekeskus - ESR\nKohtla-Nõmme Talvekeskus Spordiobjekti seos riikliku ehitisregistriga. 220530755 Spordiobjekti tüüp. Rajatiste kooslus Spordiobjekti omandiliik. Kinnisasi Katastritunnused. 32301:001:0005 Spordiobjekti kasutuses oleku staatus. Spordialases kasutuses Esmane kasutuselevõtt spordiobjektina.\nSaada e-mail: Kohtla-Nõmme Talvekeskus. Pealkiri Saatja nimi: Saatja e-mail: Sõnum. Turvakood Lae turvakood uuesti: Sisesta turvakood Info kaardi kohta ja kasutustingimused: Kaart ja kaardil näidatud aadressid põhinevad Google Maps andmetele. Kaardil näidatud Eesti aadressid ja asukohad ei ole alati täpsed. ViroWeb ei vastuta kaardil\nTalvekeskus alustas Eesti Kaevandusmuuseumi territooriumil tööd 2003. aasta lõpul, kandes ainsa tehismägedele rajatud suusakeskuse tiitlit Eestis. Kuna suusanõlvade planeerimisel ei toimu täiendavat looduse kahjustamist, on Talvekeskuse rajamist esile toodud kui tööstusmaastiku teisese kasutamise üht parimat näidet Eestis.\nTalvekeskus - Eesti KaevandusmuuseumEesti Kaevandusmuuseum kohtla nõmme talvekeskus\nkohtla nõmme talvekeskus 2017 - YouTube\nKohtla-Nõmme Talvekeskus es : Kohtla-Nõmme korvpallivälisväljak : Kohtla-Nõmme Rahvamaja juures : Kohtla-Nõmme suusabaasi suusastaadion ja suusa- ja liikumisrajad . Toila vald - Kooli 6, 30503 Kohtla-Nõmme alev, Ida-Virumaa, - Tel: 33 25 150 vald@kohtlanomme.ee Kõik kontaktid\nKohtla-Nõmme Talvekeskus | Spordiplatsid.ee\nKohtla-Nõmme Talvekeskus - ESR kohtla nõmme talvekeskus\nKohtla-Nõmme Talvekeskus, väljakud aladele: kepikõnd, maastikusõit, mäesuusatamine, matkasport, murdmaasuusatamine, rannavõrkpall, tervisejooks ja -kõnd.\nImages of Kohtla nõmme talvekeskus\nKohtla-Nõmme – Kohtla-Nõmme Talvekeskus. www.talvekeskus.ee Kohtla-Nõmme Talvekeskus asub Ida-Virumaal Kohtla-Nõmme vallas Kohtla Kaevanduspark- muuseumi territooriumil aadressil Jaama tn 1. Kaugus Tallinnast 166 km ja kaugus Tartust 137 km. Pikim laskumisnõlv 265 meetrit pikk, kõrgustevahega 40 meetrit.\nILM.EE kohtla nõmme talvekeskus


💾 Kuidas: Top 3 parimad Twitteri kliendid ja rakendused Windows 7 jaoks 📀\nTwitter, on mikro-sõnumside teenus tänapäeval kõige populaarsem koht oma mõtteid vaatamiseks, jagamiseks ja postitamiseks. Lahing eri Twitteri klientide vahel on üha kasvav, muutumas ägedaks ja seetõttu pole üllatusi, miks paljud saavad teiega võita või tuua teile rohkem paindlikkust ja jõudu. Top 3 Twitter Apps for Windows 7 on loetletud ja arutatud siin.\nVidistama kliendid Windows 7-le\nTweetDeck: Kaugelt parim Twitter kliendiks! See sisaldab sisseehitatud rämpsposti-monitorit, et võidelda Twitter rämpspostiga. Peale selle on tal võimalik jälgida ja hallata mitut Twitteri kontot ühest liidest. Twitteri haldamiseks mõeldud sotsiaalmeedia juhtpaneel on ühilduv mitme operatsioonisüsteemiga, näiteks Microsoft Windows, Mac OS X ja Linuxiga.\nTwitter-i loendite automaatne uuendamine\nUue dialoogi avamiseks üks "+" nupp, mis võimaldab teil oma loendisse lisada loendeid ning Facebook, MySpace, LinkedIn veerge\nKohandage taustavärve ja palju muud. Peida veerge nagu otsekirjad jne, kui te ei soovi neid kuvada, lühendada URL-e, tweetside ajakava ja palju muid funktsioone.\nSeesmic: Seesmic on saadaval kahes versioonis, mis mõlemad töötavad lihtsalt kõigi brauseritega.\nTöölauarakendus ühildub Windowsi ja Mac OS-i ning toetab üle 90+, 3.rd partei integreerimine. Rakenduse veebiversioon toetab mitte ainult mitut Twitteri kontot, vaid ka Facebooki, Linkedinit ja Salesforce'i vestluskontot. Seesmic pühendab videote ja piltide lisamise võimalust ja jagab neid otse.\nSotsiaalsete võrgustike toetus\nMetroTwit: MetroTwit on vidistama klient, mis tutvustab Windowsi Metro UI suurepärast rakendamist. Rakendus kasutab viimaseid Microsoft. NET 4.0 ja Windows Presentation Foundation 4 raamistikke.\nPuhas vidinatorniku töölauaklient on integreeritud Windows 7 tegumiriba, pakub häid seadeid ja kohandatavaid märguandeid. Samuti on välja antud Windows 8 jaoks mõeldud MetroTwit.\nRakendus sisaldab ka mõningaid lahedaid funktsioone, nagu automaatne täitmine ja õigekirja kontroll, mida MetroTwiti seadete abil saab lubada või keelata. Võite isegi kasutada Proxlet - Chrome'i laiendust mis tahes kasutaja vaigistamiseks (ajutiselt või püsivalt blokeerib mis tahes Twitteri rakendust või filtreerib välja kõik hashtagid).\nMetro Twit funktsioonid:\nAutomaatne täitmine kasutajanimede ja hashtagade jaoks\nWindows 7 tegumiriba integreerimine\nTeemad ja aktsendid\nVõimalike suurte veerude suurust muuta ja korrigeerida\nPuhta kõrge DPI toe\nNeed on mõned parimad Twitteri kliendid Windows 7-le. Peale nende on ka teisi. Blu-il on suurepärane liides ja animatsioonid. Kui sulle meeldib minimaalne tööriist, vaata Destroy Twitter.\nKui soovite soovitada teisi või jagada oma kogemusi nendega, palun tehke seda allpool kommentaaride osas.\nKuidas ühendada Microsoft Xbox One kontroller Windows 10-ga\nDmail võimaldab teil luua ennast hävitava e-posti\nSünkroonige Hotmail oma iPhone'i või iPod Touchiga Exchange ActiveSynciga\nWindows Easy Switcher võimaldab vahetada sama rakenduse aknad\nKasutage kohalikku kontot, pöörduge tagasi selle juurde Microsofti konto Windows 8.1 / 8 kaudu\nLaadige rakendus Windows Phone alla rakenduse Xbox Companion\nInternet ei ole turvaline - Fix Windows 10 WiFi viga\nKasutage Surfly-i, et sirvida, jagada ja koos töötada\nWindows 8 start-ekraan Docking behavior selgitatud\nMis on Microsoft Office Click-to-Run'i tehnoloogia?\nChatwing: veebisaitide tasuta vestluse rakenduse ja reaalajas vestluse vidin\nKuidas Maci varundada Synology NAS-iga


Mineraalide lummav maailm\nMineraal on looduslik tahke aine, mis koosneb ühe või mitme keemilise elemendi aatomitest ning millel on iseloomulik keemiline koostis ja kristalliline struktuur ehk siseehitus. Mineraalid võivad esineda nii lihtainena (näiteks puhas kuld) kui ka keerukamate keemiliste ühenditena (näiteks päevakivid võivad sisaldada alumiiniumi, räni ja hapniku kõrval veel naatriumit, kaaliumit, kaltsiumit ja teisigi keemilisi elemente).\n99% maakoores leiduvatest mineraalidest on moodustunud kaheksa põhilise keemilise elemendi (O, Si, Al, Fe, Ca, Na, K, Mg) erinevatest kombinatsioonidest. Kõik teised elemendid moodustavad ülejäänud imeväikese osa.\nMineraalid moodustavad kivimeid. Kivimi ja mineraali erinevus seisneb selles, et mineraal on kindla struktuuri ja keemilise koostisega ühend, kivim on aga ühe või mitme mineraali kogum, millel enamasti puudub kindlalt fikseeritud struktuur ning mille koostismineraalide hulk võib üsna suurtes piirides varieeruda.\nMaailmas on teada üle 4100 mineraali, kuid vaid sadakond neist on looduses laiemalt levinud. Teised on kas harvaesinevad, nagu näiteks kaunis heleroheline vääriskivina tuntud gaspeiit, või koguni ülimalt haruldased, nagu näiteks teine hinnaline vääriskivi painiit, mida on praeguseks hetkeks maailmas teada vaid kaheksateist eksemplari.\nKõige levinum mineraal koores on kvarts (SiO2) mis moodustab peaaegu 12% kõigist maakoores leiduvatest mineraalidest. Kvartsi laialdase leviku põhjus peitub tema keemilises koostises. Nimelt on kvartsi kristallistruktuur üles ehitatud hapniku ja räni aatomitest, mis on kaks enim levinud keemilist elementi planeedil Maa. Seetõttu leidub kvartsi rohkemal või vähemal määral peaaegu kõigi kivimite koostises. Teised väga levinud kivimeid moodustavad mineraalid on päevakivid, oliviin, pürokseenid, amfi boolid, kaltsiit, dolomiit, erinevad vilgud, savimineraalid, hematiitja püriit.\nKUIDAS MINERAALID TEKIVAD\nMineraalid tekivad looduses erinevates keskkondades ja väga erinevate geoloogiliste protesside toimel. Alljärgnevalt on toodud neist peamised. Tuleb siiski silmas pidada, et tegelikult on kivimite tekkeprotsessid üsna keerukad ning pilt pole sugugi nii lihtne, kui siin kirjeldatud. Lisaks võivad mitmed mineraalid, nagu näiteks kvarts, tekkida kõigis allpool kirjeldatud protsessides.\nMagmalise tekkega mineraalid moodustuvad tulikuuma magma aeglasel jahtumisel ning tahkestumisel. Üldjuhul leiab see protsess aset kümnete kilomeetrite sügavusel maapõues ning võib kesta isegi sadu tuhandeid aastaid. Aeg-ajalt juhtub, et magma tungib läbi paksude kivimkihtide maapinnale lähemale ja võib vulkaanide laavana otse maapinnale voolata või pursata. Sellisel juhul toimub jahtumine, mineraalide moodustumine ning kivimite teke otse meie silme all. Magmalise tekkega mineraalid on näiteks pürokseenid, kvarts, apatiit, ilmeniit, magnetiit, oliviin, päevakivid, rutiil, tsirkoon, turmaliin, vilgud jpt. Need mineraalid moodustavad tardkivimeid nagu näiteks graniit. Tardkivimid moodustavad peamise osa maakoorest ning on tihti kaetud settekivimitega.\nHüdrotermaalsed mineraalid on kristalliseerunud maapõuest lähtuva soojusallika (nt magmakolde) poolt kuumutatud (kuni 400ºC) vesilahustest või gaasidest. Hüdrotermaalse tekkega on näiteks barüüt, dolomiit, kaltsiit, kaltsedon, kvarts, opaal, püriit, sfaleriit jt. Hüdrotermaalse tekkega mineraalid on seotud näiteks kuumaveeallikate ja geisritega.\nSettelisteks mineraalideks loetakse veekogude põhja settinud ainesest tekkinud mineraale. Settelised mineraalid moodustavad kohati kümnetesse kilomeetritesse ulatuvaid settekivimite lasundeid. Tuntumad settekivimid on Eesti rahvuskivi paekivi, aga ka erinevad liivakivid ja savid. Settematerjaliks võib olla teiste murendatud kivimite ja mineraalide puru, samuti vees lahustunud mineraalid või ka veeloomade ja vetikate mineraalsed kehaosad. Vees lahustunud mineraalide settimine leiab aset erinevate keemiliste reaktsioonide toimel. Selliselt on tekkinud näiteks kaltsiit ja dolomiit lubjakivides, aga ka haliit, kips, limoniit jt.\nBiogeensed mineraalid tekivad organismide elutegevuse tulemusena. Olulisemad mineraalide tootjad on bakterid, lubi-, räni-, ja fosfaatse skeletiga vetikad ning kaltsiiti ehitusmaterjaliks eelistavad loomakesed, nagu näiteks korallid, teod, karbid jt. Näiteks markassiit ja püriit on tihti seotud bakterite tegevusega. Ka kvarts, opaal, vivianiit ja väävel võivad olla biogeensete protsesside tulem.\nSekundaarsed mineraalid tekivad esmaste mineraalide lagunemisel maapinna lähedal või nende moondumise toimel maakoore sügavamates osades. Maapinnal tekkinud sekundaarsed murendmineraalid on näiteks anglesiit, hüdrogötiit, götiit, illiit, kaoliniit, kips, kloriit, malahhiit. Mõnikord satuvad maapinnal olevad kivimid uuesti maa sügavustesse, näiteks uute settelasundite pideval lisandumisel vajuvad alumised kihid aina sügavamale, kus neid hakkavad järjest enam mõjutama maa sisemusest tulev soojus ning kõrgenev rõhk. Sellisel juhul tekib magmaliste mineraalide moodustumisele vastupidine protsess: toimub kivimite aeglane sulamine vastavalt sellele, mida sügavamale kivimid Vulkaani purskel paiskub magma maapinnale laavana Soola (haliidi) lasundite settimine Surnumere kallastel mattuvad. Sellistes tingimustes hakkavad esialgsed mineraalid moonduma ja tekivad moondmineraalid, nagu näiteks grafi it, küaniit, sillimaniit, kloriit, kvarts, serpentiniit, disteen, epidoot, granaadid, kaltsiit, kordieriit, korund, magnetiit, päevakivid, stauroliit, talk, topaas, tsirkoon, vilgud jpt.\nMINERAALIDE KOOSTIS (KLASSIFIKATSIOON)\nMineraalid jaotatakse klassidesse vastavalt nende negatiivselt laetud keemilisele koostisosale ehk anioonrühmale. Näiteks karbonaatide rühma kuuluvad need mineraalid, mille keemilisest valemist leiame (CO3 2-). Paljud mineraalide omadused, nagu näiteks värvus ja magnetism, tulenevad otseselt mineraali keemilistest omadustest. Keemilise koostise järgi jagunevad mineraalid 10 klassi.\nKRISTALLVORMID JA KRISTALLSÜSTEEMID\nIgal mineraalil on oma kindel iseloomulik keemiline koostis ning struktuur. Aatomite korrapärane paigutus mineraalis tingib see kristallilise ehituse ning seetõttu võib kristall moodustada siledaid välispindu ehk tahke.\nSama mineraali kristallid ei pruugi alati olla täpselt sama suuruse ja väliskujuga. Kristalli vorm ongi kristalli geomeetriline kuju. Leidub nii lihtvormidest koosnevaid kristalle, näiteks oktaeedreid, kui ka mitme lihtvormi liitumisel tekkinud keerukaid kujundeid.\nLähtudes kristalli vormist jaotatakse mineraalid kristallisüsteemidesse ehk süngooniatesse. Näiteks kuubilisse süngooniasse kuuluvad mineraalid, mille kristallid on nelinurkse ristlõikega (nt püriit), heksagonaalsesse süngooniasse aga kõik kristallid, mille pööramisel ümber pikima telje kordub kristalli ilme kuus korda ühe täistiiru jooksul. Kokku on olemas 7 kristallsüsteemi, mida iseloomustavad kindlad kristallvõre tüübid ning sümmeetriaelemendid.\nÜksikkristallidena leidub mineraale looduses harva. Tavaliselt näeme neid kogumitena, milles üksikkristallid on omavahel liitunud juhuslikult. Kui mitu kristalli on üksteisega korrapäraselt kokku või üksteisest läbi kasvanud, siis on tegemist kaksikutega. Kaksikutes on üks kristall teise suhtes kas 180º või mõne muu kindla nurga all (näiteks 90º või 120º) kaldu või on üks kristall teise peegelpildiks.\nLisaks mineraali väliskujule saame rääkida ka erinevatest mineraali agregaatidest ehk kogumitest nende tekkeviisi silmas pidades.\nSelgeid, silmaga nähtavaid kristalle moodustavad mineraalid siis, kui neil on olnud kasvamiseks ruumi, näiteks mõnes maakoore praos või koopa õõnsuses. Mõnikord võivad üksikud kristallid kasvada kuni mitme meetri pikkuseks. Seal, kus ruumiga on kitsas käes, on kristalle palju ja nad on väikesed, mõnikord vaid luubiga nähtavad. Kristallivormid ning mineraali kasvutingimused tingivad mineraalide väliskuju. Väliskuju kirjeldamiseks kasutatakse kokkulepitud terminoloogiat.\nLÕHENEVUS JA MURDEPIND\nLõhenevust ja murdepinda kasutatakse mineraalide purunemise viiside kirjeldamiseks ning need on olulised omadused mineraalide määramisel. Lõhenevus on kristallide omadus jaguneda siledapinnalisteks osadeks. Lõhenevus võib olla ülitäiuslik kuni halb. Esimesel juhul jagunevad mineraalid peaaegu läbipaistvateks õhukesteks ja siledateks lehekesteks (nt muskoviit, kloriit). Halva lõhenevuse korral on murdepinnad ebatasased ning lõhenevust on raske märgata (nt nefeliin, apatiit, kvarts). Murdepind on lõhenevuspinnaga mitteühtiv pind. Eristatakse tasast, ebatasast, astmelist, pinnulist ning karpjat murdu.\nMineraalide värvuse määravad selle koostises esinevad elemendid. Näiteks malahhiit on alati roheline temas leiduva vase tõttu, rodokrosiit aga alati roosa tänu mangaani lisandile. Mõni mineraal võib sisaldada mitmeid lisaaineid, mis annavad sellele iga kord erineva värvuse. Näiteks kvarts võib olla läbipaistev (puhas mäekristall), lillakas (ametüst), pruun (suitsukvarts), piimjas ja veel teisteski toonides. Seetõttu tuleb mineraalide määramisel alati jälgida mitme erineva omaduse koosesinemist.\nÜks tuntuim värvi andev lisand mineraalides on raud. Olenevalt hulgast ning keemilisest koostisest annab raualisand mineraalidele õrnkollase kuni punase või pruuni kuni musta värvuse. Oma värvikirevuse võlgnevad rauale näiteks ahhaadid ja jaspised. Vahel võib raua olemasolu anda mineraalile koguni rohelise (glaukoniit), sinise (vivianiit) või suisa musta värvuse (magnetiit). Teistest lisanditest muudab vase lisand mineraalid alati kas roheliseks või siniseks, kroom annab punase (granaat, rubiin), titaan violetse ja koobalt sinise (safiir) värvuse. Rohelisi ja kollaseid toone annab nikli lisand. Tihti ei pea värviandjat lisandit olema mineraalis palju – piisab sajandikust või isegi tuhandikust protsendist, et mineraal omandaks iseloomuliku ja üsna erksa värvuse.\nKriipsuvärvust ehk pulbristatud mineraali värvust kasutatakse eelkõige tumedate, läbipaistmatute ja poolläbipaistvate mineraalide värvuse täpsemaks iseloomustamiseks. Isegi kui mineraali üldilme varieerub, on kriipsuvärvus ühe mineraali puhul alati sama. Näiteks tumehalli hematiidi või selle erimite kriipsuvärvus on alati kirsspunane, püriidil alati must.\nSfaleriidi kriipsuvärvuse järgi saab otsustada mineraali rauasisalduse üle: rauavaba sfaleriidi kriips on helekollane, rauarikka erimi oma aga tumepruun.\nKriipsuvärvust määratakse mineraaliga joone tõmbamisel kriipsuplaadile (valge portselanplaat või keraamilise plaadi glasuurimata tagakülg).\nLuminestsentsi all mõistetakse mõnede mineraalide omadust helenduda mingi välise mõjutuse, näiteks kuumutamise või ultraviolett-, katood- ja röntgenkiirte toimel. Luminestsents võib mineraalides avalduda ainult välisteguri toimeaja vältel (fluorestsents), või ka mõni aeg pärast seda (fosforestsents).\nViimasel juhul on saadud energia (näiteks valgusenergia) kristallis talletunud ning vabaneb sealt pikkamööda. Fosforestsentsi esineb mineraalidel harva. Seda on tuvastatud pärast kipsi-, fluoriidi- ja barüüdikristallide kuumutamist.\nSeevastu fluorestsents on väga laialt esinev. Tüüpiline näide on fl uoriit, mis helendab nii kuumutamisel kui ka tema kristallide hõõrumisel või muljumisel. Fluorestsents on iseloomulik ka heledatele sfaleriidierimitele ja muskoviidile. Fluoriiditerakesed annavad kuumutamisel erksa sinise või lilla helgi. Luminestsentsi kasutatakse mineraalide määramisel ja nende tekkeviisi ning koostise uurimisel.\nLÄBIPAISTVUS JA OPTILISED OMADUSED\nVisuaalselt jaotatakse mineraalid läbipaistvateks, poolläbipaistvateks ehkläbikumavateks ning läbipaistmatuteks ehk opaakseteks. Paljud mineraalid, mis esmapilgul näivad läbipaistmatuna, on väikeste kildudena täiesti läbipaistvad.\nMineraale läbiv valgus võib tekitada erinevaid optilisi efekte. Valguse ning mineraali ehituse iseärasuste koosmõju põhjustab kalliskivide mitmevärvilise sädelemise neid valguses pöörates. Iselaadi silmamoonutus on seotud aga kaltsiidi rombiga, mille taha asetatud esemed paistavad meile alati kahekordsena. Seda efekti nimetatakse valguse kaksikmurdumiseks.\nMineraalile langevast valgusest osa läbib seda ning osa peegeldub tagasi. Peegeldumine on seda täielikum, mida siledam on valgust peegeldav pind. Peegeldunud valgus annab mineraalile läike.\nMineraali kõvadus sõltub tema aatomite paigutusest ning aatomite vahelistest tõmbejõududest. Mineraalide suhtelise kõvaduse hindamiseks koostas Austria mineraloog F. Mohs 1812 aastal skaala. Selleks valis ta 10 standardmineraali ning reastas need nii, et iga mineraal skaalal saab kriimustada ainult neid mineraale, mis on temast pehmemad. Kui uuritav mineraal kriimustab näiteks kvartsi, ilma et talle endale sellest mingit jälge jääks, kuid topaas jätab uuritavale mineraalile kriipsu, siis on vaadeldav mineraal järelikult kvartsist kõvem, kuid topaasist pehmem – seega kõvadusega 7,5 Mohsi skaalal.\nEt tavainimesel pole alati kõiki etalonmineraale käepärast, võib kõvadusest aimu saamiseks kasutada ka mõnda teadaoleva kõvadusega tavaeset. Näiteks sõrmeküüne kõvadus Mohsi skaalal on 2-2,5; vaskrahal 3; nõelal või noateral 5,5; aknaklaasil 5,5 - 6; puurimisel kasutatavad kõvasulamid karborundil ja pobediidil 9,5.\nMineraali tihedus sõltub tema struktuurist ja keemilisest koostisest. Tihedus on mineraali massi ja ruumala suhe, mida mõõdetakse grammides kuupsentimeetri kohta. Tihedusest saame seega aimu mineraali kaalu järgi.\nSama suurusega kuid erineva tihedusega mineraali palad võivad olla oluliselt erineva kaaluga. Näiteks sarnase struktuuriga kaltsiidi (CaCO3) ja sideriidi (FeCO3) tihedus on oluliselt erinev, vastavalt 2,71 ja 3,96 kg/m.\nTiheduse erinevus nende mineraalide puhul sõltub kaltsiumi ja raua aatommasside erinevusest. Käes hoides tundub seega sideriit oluliselt raskem sama suurest kaltsiidi palast.\nMineraalide tihedus kõigub suurtes piirides. Enamiku mineraalide (62%) tihedus on 2-4,5. Sõltuvalt selles esinevatest lisanditest võib mõne mineraali tihedus teatud piirides varieeruda: sfaleriidil 3,5-4,2, biotiidil 2,7-3,3, glaukoniidil 2,2-2,9, limoniidil 2,7-4,3 jne. Plaatina võib omada tihedust 13,1 kuni 21,5!\nMõned rauda sisaldavad mineraalid on magnetilised ning on seetõttu võimelised mõjutama nende lähedusse asetatud rauast esemeid. Eriti tugev magnetiline mineraal on magnetiit, mis suudab tugevalt enda külge tõmmata rauast või terasest esemeid.\nOsa mineraalidest reageerib neile iseloomulikul viisil lahjendatud soolhappele (HCl). Näiteks lubjakivi kokkupuutel happega eraldub kaltsiidist süsihappegaas, mistõttu mineraali pinnale tekivad mullid ning see hakkab kihisema. Mõned mineraalid võivad reageerida happetestile värvimuutusega või mõnel muul viisil.\nMaitse on omadus, mis võib aidata meid mineraalide määramisel. Näiteks haliit ehk keedusool on soolane. Ka sülviin on soolane, kuid haliidist märksa kibedam. Maitse olemasolu viitab ühtlasi mineraali lahustuvusele vees.\nLõhn on iseloomulik väävlit ja arseeni sisaldavatele mineraalidele. Näiteks püriidi- ja markassiidimugulate või -kristallide purustamisel on tunda iseloomulikku väävlilõhna, arsenopüriidi purustamisel aga küüslaugulõhna meenutavat arseenilõhna.\nGEOLOOGILINE ASSOTSIATSIOON EHK KOOSLUS\nMineraalide määramisel on oluline pöörata tähelepanu ka mineraali ümbritsevale kivimile ning teistele kaasnevatele mineraalidele. Mõned mineraalid esinevad alati koos kindlate teiste mineraalidega või leidub neid alati kindlates kivimites. Näiteks esineb ägiriin tihti koos päevakivi või tsirkooni kristallidega, rodokrosiit ning kaltsiit leiduvad settekivimis tihti koos. Mineraalide tihedus kõigub suurtes piirides.\nMineraalide kogumine on väga paeluv ning populaarne ajaviide nii professionaalsete geoloogide kui ka lihtsalt loodushuviliste hulgas.\nGEOLOOGI TÖÖRIISTAD. Kuni 1 kg kaaluv geoloogivasar ja peitel. Geoloogi tööriistad on valatud spetsiaalsest kõrgemargilisest terasest, mistõttu on purunemisele vastupidavamad kui tavaline poest ostetud vasar või peitel. Vigastuste vältimiseks tuleb ennast kaitsta kaitsekiivri, -prillide ning –kinnastega. Välitööl võivad eriti ohtlikud olla vasaraga löömisel tekkivad kivikillud või paljandis kõrgemalt kukkuvad lahtised kivid ja rahnud. Ka vasaraga sõrme pihta löömine pole välistatud.\nKIVIMITE MÄÄRAMISEKS välitingimustes võiks alati kaasas olla 10–kordse suurendusega luup ning algajal kogujal ka mineraalide taskuteatmik.\nLEIU TRANSPORT JA REGISTREERIMINE. Iga väärtuslik leid tuleb pakkida teistest eraldi. Selleks võib kasutada ajalehte, paberit, riidekotti vm. Mineraalid on enamasti üsna haprad ning kaitsematerjal hoiab ära leiu kriimustamise ja purunemise transportimise ajal. Iga pala tuleb nummerdada ning täpne leiukoht ja muud detailid kindlasti märkida välipäevikusse.\nKOLLEKTSIOONI HOOLDAMISEL tuleb silmas pidada mineraalide omadusi – osa mineraale võib tuhmuda, laguneda või muud moodi rikneda näiteks valguse, niiskuse või liialt kõrge temperatuuri juures. Parim viis kollektsiooni hoidmiseks on sahtlitega kapp, kus iga mineraal on leidnud oma koha eraldi pappkarbis. Iga leiu juures peab kindlasti olema korrektselt täidetud etikett.\nVt. lisa: http://www.loodusmuuseum.ee/sites/default/files/ELS_mineraalide_broshyyr_A5-eesti_keel.pdf


SOODSAD RIIDED INTERNETIS NII MEESTELE KUI KA NAISTELE – Eru.EE\nHome > Blog > Uncategorized > SOODSAD RIIDED INTERNETIS NII MEESTELE KUI KA NAISTELE\nMeie e-kaupluses ei ole riided mitte ainult soodsad, vaid lisaks kvaliteetsest kangast ja väga moodsad. Seega võid kindel olla, et meie internetipoest ostetud riided ei vea Sind alt. Otsi sooduspakkumisi – kategooriad meeste riided ja naiste riided on üllatusi täis!\nSisenedes meie veebipoodi tekib tunne, et kõik stiilsed interneti riidepoed on ühinenud ning loonud keskkonna, kus müüa vaid kõige moekamad naiste riided. Loomulikult on internetikaupluses on naiste riided väga suures valikus, kuna me teame kui tähtis on naisterahval igapäevaselt hea välja näha. Naiste riiete seast leiad kleidid, särgid, tuunikad ja palju muud. Suurepärase hinna-kvaliteedisuhtega soodsad riided naistele leiad vaid meie internetipoest! Värskenda oma garderoobi ja soeta soodsad riided internetis!\nÄra enam otsi, kust oma garderoobi täiendada – soodsad riided kogu perele leiad meie e-kaupluses. Kõik riided, mida me oma kauluses müüme, on tuntud kaubamärkidelt, mistõttu saame garanteerida riietuse suurepärast kvaliteeti. Miks mitte üllatada oma meest sünnipäeval laheda särgiga? Või siis telli naise jaoks üks ilus rannakleit! Vali riided internetis ning telli need mugavalt otse koju! Tellimuse vormistamine ning saatmine on kiire ja mugav protsess.\nPrev PostNAISTE RIIDED INTERNETIS\nNext PostSUVI ON TÄIES HOOS JA HINNAD ON SULAMAS


Õige toitumine onkoloogias ja populaarne kopsuvähi ravi - Mõistlik toit - 2020\nÕige toitumine - tervise tagamine. Arstid ja teadlased on seda tõde pikka aega "kuulutanud", paljud inimesed järgivad teatud reegleid, kui nad valivad igapäevase toitumise jaoks tooteid.\nKuid vähesed teavad, et õige toitumine ja toodete hoolikas valik aitab toime tulla ka tõsiste haigustega. Te võite olla skeptilised, kuid faktid näitavad vastupidist.\nMeditsiini valgustid soovitavad tungivalt dieedi vahetamist kohe, kui diagnoos viidi läbi. Isegi onkoloogiat ravitakse palju kiiremini ja tõhusamalt, kui patsient järgib dietoloogi soovitusi.\nPealegi ei ole rangeid piiranguid, peate lihtsalt ekspertide soovituse järgi menüüd kohandama. Mida kaaluda?\nSee on lihtne - sa pead sööma neid toite, mis võivad kehale kasu saada, seda tugevdada. Fakt on see, et onkoloogia nõrgestab piisavalt elundite ja süsteemide tööd, nad lihtsalt ei suuda tõhusalt võidelda haiguse algusega ning kemoteraapia ja tugevad ravimid „imavad” immuunsüsteemi. Loomulikult peate keha toetama.\nKeegi dieet tundub "loll", kuid patsiendid, kes on seda ise proovinud, kinnitavad, et neil oli ravi ajal keerulisem ja kõrvaltoime palju lihtsam. Peale selle tunnustatakse nõuetekohase toitumise positiivset mõju nii ametlik meditsiin kui ka mittetraditsiooniline meditsiin.\nNäiteks hõlmab kopsuvähi populaarne ravi kindlasti järgmiste eeskirjade järgimist:\nkeelduda konservitoidust, vorstidest ja suitsutatud lihast;\ntarbida suuri koguseid köögivilju ja puuvilju;\nKindlasti lisage toitumisse sibul ja küüslauk (iga päev);\nkõik nõud peavad olema aurutatud või lihtsalt keedetud - ei ole praetud ega küpsetatud toite;\ntoidu tarbimine peaks olema sageli ja väikestes kogustes.\nKindlasti sööte palju taimset toitu - see on rikas kiudaineid ja antioksüdante. Nende toodete hulka kuuluvad lilla viinamarjad, Brüsseli idud, Savoy, valge ja punane kapsas, kirsid, terve hulk tsitrusvilju, tomatid, paprika, mustikad ja mustikad.\nTeie arstilt võib saada konkreetseid soovitusi. Ainult spetsialist saab luua täpse menüü, mis „töötab” patsiendi huvides ja hõlbustab kiiremat taastumist.\n10 hommikutreeningut heaolu tagamiseks\nKuidas toota rohelist teed, mida ja kuidas juua\nCopyright 2020 \_ Sport, ilu ja tervis \_ Õige toitumine onkoloogia ravis


Juhend – Elva Metsajooksud\nVapramäe Jooksu juhend 2019\nVapramäe Jooks on Elva Metsajooksude teiseks osavõistluseks. Elva Metsajooksude eesmärgiks on propageerida maastikujooksu osatähtsust liikumisharrastajate igapäevases treeningus ja ühtlasi aidata üles leida huvitavad ja vaheldusrikkad treeningmaastikud Elvas ja Elva lähiümbruses.\nElva Metsajookse korraldab MTÜ Peedu Jooksuselts\n3. Aeg, koht ja ajakava\nVapramäe Jooks toimub pühapäeval, 14.07.19, algusega kl 12:00 Vapramäel loodusmaja juures.\n12:00 registreerimine ja stardinumbrite väljastamine\n12:30 lastejooksu start\n13:00 noortejooksu start\n14:00 põhijooksu start\nVapramäe Jooksu võistlusrajad asuvad erineva suurusega metsateedel ja -radadel, seetõttu on võistlusrajal nii juurikaid, kivisid kui kände, mis ei ole looduses tähistatud. Iga osaleja vastutab ise oma ohutuse eest.\nLastejooksu pikkus on 350 m\nNoortejooksu pikkus on 2,6 km\nPõhijooksu pikkus on 6,0 km\nRada on tähistatud lintide ja viitadega.\nPõhijooksu ja noortejooksu rajakaardid on leitavad veebilehelt metsajooksud.ee\n5. Vanuseklassid ja tulemuste arvestamine\nVõisteldakse 7. vanuseklassis vastavalt sünniaastale\nN21 M21 sünd 1980 – 2001\nN12 M12 sünd 2008 – 2009\nN14 M14 sünd 2006 – 2007\nN16 M16 sünd 2004 – 2005\nN18 M18 sünd 2002 – 2003\nN40 M40 sünd 1970 – 1979\nN50 M50 sünd 1969 ja vanemad\nAjavõtt toimub elektrooniliselt.\nOsaleja peab ise tagama piisava ettevalmistuse valitud distantsi läbimiseks. Osavõtt Vapramäe Jooksust toimub omal riisikol.\nKõik võistlejad peavad võistlema tema sünniaastast lähtuvas vanuseklassis, põhidistantsile lubatakse võistlejaid, kes on sündinud 2001. aastal või varem ja noortejooksudele võistlejaid, kes on sündinud aastatel 2002 – 2009.\nKorraldaja soovitab enne jooksule registreerimist käia tervisekontrollis ning valida endale jooksul jõukohane tempo. Korraldajal on õigus osavõtja rajalt kõrvaldada, kui ta rikub võistluse reegleid, segab teisi võistlejaid või tema tervislik seisund ei luba edasi võistelda.\n7. Registreerimine ja osavõtutasud\nEelregistreerimine (ka lastejooksudele) toimub veebilehel\nEelregistreerimine Vapramäe jooksu osavõistlusele lõpeb võistlusele eelneval reedel, 12.07.19 kl 14.00 . Registreerunuks loetakse peale osavõtutasu laekumist.\nKohapealne registreerimine lõppeb 40 minutit enne konkreetse jooksu starti.\nEelregistreerimisel on stardimaks 10 eurot, kohapeal 15 eurot.\nNoorteklassides on eelregistreerimise tasu 5 eurot ja kohapeal 10 eurot.\nLastejooksudest on osavõtt tasuta.\nOsavõistluse ära jäämisel korraldajatest mitteolenevatel põhjustel või võistleja loobumisel osavõtumaksu ei tagastata.\nOsavõistluste võitjaid autasustatakse medali ja diplomiga. Osavõistluse põhidistantsi esimesed 100 lõpetajat ja noorteklasside kõik lõpetajad saavad mälestusmedali.\nAutasu saaja peab osalema auhinnatseremoonial.\nLaste distantsid (nooremad kui 10 aastased) on 300 – 500 m. Laste distantsidel aega ei võeta ja koondarvestust ei peeta. Iga lõpetaja saab üllatuse.


Tallinlased valisid kaunimad jõuluvaateaknad > Kesklinna veebileht > Tallinn\nTallinlased valisid ...\nTallinlased valisid kaunimad jõuluvaateaknad\nKonkursi kaunimate jõuludekoratsioonides vaateakende ja fassaadide leidmiseks, mille kuulutas Tallinna Kesklinna valitsus välja jõulude eel, võitis Labora poe vaateaken Vene tänaval (pildil).\nErinevalt varasemate aastate konkursist, mil kolm kaunimat vaateakent valis selleks moodustatud komisjon, otsustas seekordse tulemuse sotsiaalmeedias antud häälte arv. Eile keskpäeval hääletuse lõppedes osutusid kolmeks populaarsemaks järgmiste ettevõtete jõuluvaateaknad:\n- Vene 18 Tallinna Paberikoda OÜ pood Labora 530 häälega,\n- Olevimägi 11, Tassikoogid Stuudio OÜ kogus 421 häält (on jõudnud võitjate hulka ka varem),\n- Estonia pst 9 (Solarise keskuse) vaateakna dekoratsioon Kunstiakadeemia üliõpilastelt sai 373 häält.\n„Kesklinna valitsus on jõuluakende konkurssi korraldanud juba 20 aastat ja ikka on osalenud ligi sadakond meie linnaosas tegutsevat ettevõtet. Oleme neile väga tänulikud, et nad oma huvitavate kujundusideedega aitavad linnaruumi säravamaks ja põnevamaks muuta. Sel aastal täname ka aktiivseid linnaelanikke, kelle häälte abil saime selgitada rahvale kõige enam meeldinud vaateaknad. Hääletus oli väga pingeline, seda kinnitab kasvõi kaua juhtinud Viru 3 vaateakna jäämine lõpuks 367 häälega napilt neljandaks,“ tegi kokkuvõtte Kesklinna vanem Vladimir Svet.\nKonkursile esitatud jõulukujunduste hulgast valiti Facebookis ajavahemikul 30. detsembrist kuni 15. jaanuarini antud häälte alusel kolm edukamat. Kesklinna valitsus tunnustab neid rahapreemiaga: esikoha võitnu saab 600 eurot, teine 400 ja kolmas 250 eurot.


Elevandiluurannik – Vikipeedia\n(Ümber suunatud leheküljelt Côte d'Ivoire)\nElevandiluurannik (ametlikult Côte d'Ivoire'i Vabariik [kot-divu'aar]) on riik Lääne-Aafrikas Guinea lahe põhjarannikul.\nCôte d'Ivoire'i Vabariik\nprantsuse République de Côte d'Ivoire\nElevandiluuranniku lipp Elevandiluuranniku vapp\nvalitsuse asukohaks Abidjan\n22 671 331 (2014)\n40,389 mld $ (2017)\n1399 $ (2015)\nanimism (60%), islam (27%), kristlus (20%)\nRiik piirneb läänes Libeeria ja Guineaga, põhjas Mali ja Burkina Fasoga ning idas Ghanaga.\nIseseisvumise ajal oli tegemist ühega õitsvamatest Lääne-Aafrika maadest, hiljem on riigi majandust räsinud korruptsioon ja kaks kodusõda.\n6 Elevandiluurannik ja Eesti\n"Côte d'Ivoire" tähendab prantsuse keeles elevandiluurannikut. Vahetevahel on kasutatud ka tõlget Vandlirannik. Maa on saanud nime kunagise tähtsaima ekspordiartikli elevandiluu ehk vandli järgi.\nPresident Félix Houphouët-Boigny tegi 1985. aastal korralduse, et nime "Elevandiluurannik" tohib kasutada ainult prantsuskeelsena ning seda ei tohi tõlkida. Teiste nimede ja tõlgete kasutamine on riigis karistuse ähvardusel keelatud.\nRiigi tavanimi eesti keeles on Elevandiluurannik, diplomaatilises kontekstis peetakse sobivaks ka nime Côte d'Ivoire.\nRiigi suurim linn on Abidjan, kus elas 2014. aasta andmetel 4 395 243 inimest.\nRiik jaguneb 14 ringkonnaks, mis omakorda jagunevad 31 piirkonnaks:\nVallée du Bandama ringkond\n2011. aastani oli riik jaotatud 19 piirkonnaks, mis omakorda jagunesid 58 departemanguks:\nDix-Huit Montagnesi piirkond\nVallée du Bandama piirkond\n2010. aasta presidendivalimised kaotanud Laurent Gbagbo keeldus võimult lahkumast ning alanud rahutuste käigus tapsid senisele presidendile ustavad väed valimiste võitjaks kuulutatud opositsioonipoliitiku Alassane Ouattara poolehoidjaid. Valimiskomitee sõnul sai opositsioonipoliitik, endine peaminister Alassane Ouattara, teises valmisringis 54 protsenti häältest. Elevandiluurannikul olid need üle kümne aasta esimesed presidendivalimised. Kuigi Ouattarat pidasid Elevandiluuranniku seaduslikuks presidendiks ÜRO, USA, EL, Prantsusmaa ja Aafrika Liit, keeldus ametis olev riigipea Laurent Gbagbo võimult lahkumast.\nRiigist põgenes enam kui 400 000 inimest ning ÜRO andmetel tapeti 2010. aasta novembrikuiste presidendivalimiste järel vähemalt 410 inimest.\nRiigi lõunaosa kontrollisid Gbagbo väed ja põhjaosa Alassane Ouattara poolehoidjad. Viimased saavutasid ülekaalu ning 11. aprillil 2011 vangistasid Alassane Ouattarale ustavad väed presidendipalee keldrisse varjunud Gbagbo.\nElevandiluurannik toodab enam kui kolmandiku maailma kakaoubadest. 2006. aastal andis Elevandiluurannik umbes 40 protsenti maailma kakaotoodangust, aga kodusõjajärgsetel aastatel soiku jäänud investeeringute tõttu on toodang langemas.\nElevandiluurannik ja EestiRedigeeri\n2006. aasta augustis sattus Paldiski sadamast väljunud tankerilt Probo Koala Abidjani lähedal asuvale prügimäele mürgiseid jäätmeid, mille tagajärjel suri 15 inimest ja tervisekahjustusi sai 4000–5000 inimest. Hollandi prahtijafirma Trafigura maksis Elevandiluuranniku valitsusele hüvitist 198 miljonit USA dollarit ning valitsus loobus edasistest nõuetest Trafigura vastu.\n↑ Rahvaloenduse esialgsed tulemused. GeoHive. Vaadatud 8.08.2015.\nElevandiluurannik – kasutusnäited, päritolu, sünonüümid ja tõlked Vikisõnastikus\nPärit leheküljelt "https://et.wikipedia.org/w/index.php?title=Elevandiluurannik&oldid=5349663"\nLehekülje viimane muutmine: 9. juuni 2019, 16:58


Kas sa oled Frantsiisiks saama? | Müük ja turundus - 2019\nAvaldatud: Müük ja turundus • Vaatamisi: 17481\nPaljude ameeriklaste jaoks on väikeettevõtte omamine elukestev unistus. Kuid ettevõtte ülesehitamine maapinnast võib olla suurem risk, kui olete rahul. Usa rahvaloenduse büroo andmetel ebaõnnestub esimese poole aasta jooksul umbes pool kõigist alustavatest ettevõtetest. Frantsiisi ostmine on atraktiivne alternatiiv, sest frantsiis on kasti sarnane ettevõte. See annab plaani ettevõtte ülesehitamiseks, et minimeerida ebaõnnestumise oht.\nKui ostate frantsiisi, ostate tegelikult frantsiisiandja kogemusi ja teadmisi. Lisaks on frantsiisiandja huvitatud teie eduka aitamisest. Selle tulemusena pakuvad enamik frantsiisiandjaid koolitust ja abi ettevõtte asutamisel, näiteks töötajate palkamisel, personali koolitamisel, töökohtade valimisel ja üürilepingu läbirääkimistel. Tavaliselt on frantsiisisüsteemi osana standardiseeritud toimimisprotseduurid, sealhulgas finants- ja raamatupidamisprogramm.\nFrantsiisi ostmise teine suur eelis on seotud olemasoleva, loodud kaubamärgiga. Näiteks, kui avate McDonaldi frantsiisi, on ettevõtte ehitamine palju lihtsam kui Joe's Great Burgers'i käivitamine. Lisaks saavad frantsiisiandjad kasu riiklikust reklaamist ja kollektiivsest ostujõust. Ja kui stardikapital on probleem, siis paljud frantsiisiandjad pakuvad teatud tüüpi esialgseid rahastamispakette.\nSiiski, enne kui hüpata otse sinna ja ostate frantsiisi, pidage meeles, et mitte kõik frantsiisid on loodud võrdselt. Sa pead tegema oma kodutööd. Teie kaitseks nõuab FTC, et frantsiisiandjad esitaksid potentsiaalsele frantsiisivõtjale teabe täieliku avalikustamise, et nad saaksid haritud otsustada, kas investeerida või mitte. Seda nimetatakse Franchise Disclosure Document (FDD). See hõlmab selliseid asju nagu frantsiisiandja äritegevus, frantsiisi-, lõpetamis- ja uuendamisstatistika rahaline ajalugu, toote ostu nõuded ja pakutavad koolitusprogrammid. Te peate selle dokumendi kätte saama esimese isikliku kontakti ajal, kui arutatakse frantsiisi müüki ja vähemalt 14 tööpäeva enne mis tahes lepingu allkirjastamist või mis tahes raha maksmist.\nVeenduge, et te mõistate selgelt, milliseid investeeringuid vajate ja millised lisatasud võivad olla seotud. Hinnake frantsiisiandja tugevust, rääkides teiste frantsiisiandjatega. Frantsiisiandja on kohustatud esitama teile oma kontaktandmed. Küsi olemasolevatelt frantsiisiandjatelt üksikasjalikke küsimusi ja võrrelge oma vastuseid frantsiisiandja esitatud teabega.\nVõtke aega frantsiisivoliniku ja CPAga konsulteerimiseks. Need spetsialistid aitavad teil avalikustada dokumendis esitatud õiguslikku teavet ja finantsaruandeid.\nLõpuks pidage meeles, et frantsiisi ostmine ei ole kõigile mõeldud. Kui ostate frantsiisi, oled sa ainult oma ülemus. Edukas frantsiisiandja peab säilitama kontrolli frantsiisivõtjate tegevuse üle, et tagada ühtne ja kvaliteedikontroll. Mõnede inimeste jaoks ei ole mõtet mõelda isegi vähe kontrolli alla. Seega, kui teil on tugev ettevõtlusvaim, siis ei ole frantsiisivõtja saamine ilmselt teie parim valik.\nRohkem teavet frantsiisivõimaluste kohta pakub Rahvusvaheline Frantsiisiliit (IFA) minimaalse tasu eest. IFA-ga saate ühendust võtta aadressil 800-543-1038 või franchise.org.